[image: ]

www.daf-yomi.com
afchunk.xhtml
讞讜诇讬谉 拽诇讛 注"讗



讟拽住讟 讛讚祝





	诪转谞讬' 专讗砖讬转 讛讙讝 谞讜讛讙 讘讗专抓 讜讘讞讜''诇 讘驻谞讬 讛讘讬转 讜砖诇讗 讘驻谞讬 讛讘讬转 讘讞讜诇讬谉 讗讘诇 诇讗 讘诪讜拽讚砖讬诐 讞讜诪专 讘讝专讜注 讜诇讞讬讬诐 讜讘拽讘讛 诪专讗砖讬转 讛讙讝 砖讛讝专讜注 讜讛诇讞讬讬诐 讜讛拽讘讛 谞讜讛讙讬谉 讘讘拽专 讜讘爪讗谉 讘诪专讜讘讛 讜讘诪讜注讟 讜专讗砖讬转 讛讙讝 讗讬谞讜 谞讜讛讙 讗诇讗 讘专讞诇讜转 讜讗讬谞讜 谞讜讛讙 讗诇讗 讘诪专讜讘讛 讜讻诪讛 讛讜讗 诪专讜讘讛 讘''砖 讗讜诪专讬诐 砖转讬 专讞诇讜转 砖谞讗诪专 {讬砖注讬讛 讝-讻讗} 讬讞讬讛 讗讬砖 注讙诇转 讘拽专 讜砖转讬 爪讗谉 讜讘''讛 讗讜诪专讬诐 [讞诪砖 砖谞讗诪专 {砖诪讜讗诇 讗 讻讛-讬讞} 讞诪砖 爪讗谉 注砖讜讬讜转 专讘讬 讚讜住讗 讘谉 讛专讻讬谞住 讗讜诪专 讞诪砖 专讞诇讜转 讙讜讝讝讜转 诪谞讛 诪谞讛 讜驻专住 讞讬讬讘讜转 讘专讗砖讬转 讛讙讝 讜讞讻''讗 讞诪砖 专讞诇讜转 讙讜讝讝讜转 讻诇 砖讛谉 讜讻诪讛 谞讜转谞讬谉 诇讜 诪砖拽诇 讞诪砖 住诇注讬诐 讘讬讛讜讚讛 砖讛谉 注砖专 住诇注讬诐 讘讙诇讬诇 诪诇讜讘谉 讜诇讗 爪讜讗讬 讻讚讬 诇注砖讜转 诪诪谞讜 讘讙讚 拽讟谉 砖谞讗诪专 {讚讘专讬诐 讬讞-讚} 转转谉 诇讜 砖讬讛讗 讘讜 讻讚讬 诪转谞讛 诇讗 讛住驻讬拽 诇讬转谞讜 诇讜 注讚 砖爪讘注讜 驻讟讜专 诇讘谞讜 讜诇讗 爪讘注讜 讞讬讬讘 讛诇讜拽讞 讙讝 爪讗谞讜 砖诇 注讜讘讚 讻讜讻讘讬诐 驻讟讜专 诪专讗砖讬转 讛讙讝 讛诇讜拽讞 讙讝 爪讗谞讜 砖诇 讞讘讬专讜 讗诐 砖讬讬专 讛诪讜讻专 讞讬讬讘 诇讗 砖讬讬专 讛诇讜拽讞 讞讬讬讘 讛讬讜 诇讜 砖谞讬 诪讬谞讬诐 砖讞讜驻讜转 讜诇讘谞讜转 诪讻专 诇讜 砖讞讜驻讜转 讗讘诇 诇讗 诇讘谞讜转 讝讻专讬诐 讗讘诇 诇讗 谞拽讘讜转 讝讛 谞讜转谉 诇注爪诪讜 讜讝讛 谞讜转谉 诇注爪诪讜:


	讙诪' 讘诪讜拽讚砖讬谉 诪讗讬 讟注诪讗 诇讗 讗诪专 拽专讗 {讚讘专讬诐 讬讞-讚} 爪讗谞讱 讜诇讗 爪讗谉 讛拽讚砖 讟注诪讗 讚讻转讘 专讞诪谞讗 爪讗谞讱 讛讗 诇讗讜 讛讻讬 讛讜讛 讗诪讬谞讗 拽讚砖讬诐 讞讬讬讘讬诐 讘专讗砖讬转 讛讙讝 讛讗 诇讗讜 讘谞讬 讙讬讝讛 谞讬谞讛讜 讚讻转讬讘 {讚讘专讬诐 讟讜-讬讟} 讜诇讗 转讙讜讝 讘讻讜专 爪讗谞讱 讗讬 讘拽讚砖讬 诪讝讘讞 讛讻讬 谞诪讬 讛讻讗 讘诪讗讬 注住拽讬谞谉 讘拽讚砖讬 讘讚拽 讛讘讬转 讜讛讗诪专 专''讗 拽讚砖讬 讘讚拽 讛讘讬转 讗住讜专讬诐 讘讙讬讝讛 讜注讘讜讚讛 诪讚专讘谞谉 住诇拽讗 讚注转讱 讗诪讬谞讗 讛讜讗讬诇 讜诪讚讗讜专讬讬转讗 讘谞讬 讙讬讝讛 谞讬谞讛讜 讛讬讻讗 讚讙讝讝 诇讬讛 诇讬转讬讘 诇讬讛 讜讛讗 拽讚讬砖 诇讛 住讚''讗 诇驻专讜拽 讜诇讬转讬讘 诇讬讛 讜讛讗 讘注讬 讛注诪讚讛 讜讛注专讻讛 讛谞讬讞讗 诇诪讗谉 讚讗诪专 拽讚砖讬 讘讚拽 讛讘讬转 诇讗 讛讬讜 讘讻诇诇 讛注诪讚讛 讜讛注专讻讛 讗诇讗 诇诪''讚 讛讬讜 诪讗讬 讗讬讻讗 诇诪讬诪专 讗诪专 专' 诪谞讬 讘专 驻讟讬砖 诪砖讜诐 专' 讬谞讗讬 讛讻讗 讘诪拽讚讬砖 讘讛诪转讜 诇讘讚拽 讛讘讬转 讞讜抓 诪讙讬讝讜转讬讛 住讚''讗 诇讬讙讝讜讝 讜诇讬转讬讘 诇讬讛 讗诪专 拽专讗 爪讗谞讱 讜诇讗 爪讗谉 砖诇 讛拽讚砖 讗讬 讛讻讬 拽讚砖讬 诪讝讘讞 谞诪讬 讻讞砖讬 拽讚砖讬 讘讚拽 讛讘讬转 谞诪讬 讻讞砖讬 讚讗诪专 讞讜抓 诪讙讬讝讛 讜讻讞讬砖讛 拽讚砖讬 诪讝讘讞 谞诪讬 讚讗诪专 讞讜抓 诪讙讬讝讛 讜讻讞讬砖讛 讗驻''讛 驻砖讟讛 拽讚讜砖讛 讘讻讜诇讛 讜诪谞讗 转讬诪专讗 讚讗诪专 专' 讬讜住讬 讜讛诇讗 讘诪讜拽讚砖讬谉 讛讗讜诪专 专讙诇讛 砖诇 讝讜 注讜诇讛 讻讜诇讛 注讜诇讛 讜讗驻讬' 诇专''诪 讚讗诪专 讗讬谉 讻讜诇讛 注讜诇讛 讛谞讬 诪讬诇讬 讚讗拽讚讬砖 讚讘专 砖讗讬谉 讛谞砖诪讛 转诇讜讬讛 讘讜 讗讘诇 讛拽讚讬砖 讚讘专 砖讛谞砖诪讛 转诇讜讬讛 讘讜 拽讚砖讛 专讘讗 讗诪专 讘诪拽讚讬砖 讙讬讝讛 注爪诪讛 住讚''讗 诇讬讙讝讜讝 讜诇讬驻专讜拽 讜诇讬转讬讘 诇讬讛 讗诪专 拽专讗 {讚讘专讬诐 讬讞-讚} 讙讝 爪讗谞讱 转转谉 诇讜 诪讬 砖讗讬谉 诪讞讜住专 讗诇讗 讙讝讬讝讛 讜谞转讬谞讛 讬爪讗 讝讛 砖诪讞讜住专 讙讝讬讝讛 驻讚讬讬讛 讜谞转讬谞讛 讗诇讗 爪讗谞讱 诇诪讗讬 讗转讗 诇讻讚转谞讬讗 讘讛诪转 讛砖讜转驻讬诐 讞讬讬讘 讘专讗砖讬转 讛讙讝 讜专' 讗诇注讗讬 驻讜讟专 诪''讟 讚专' 讗诇注讗讬 讗诪专 拽专讗 爪讗谞讱 讜诇讗 砖诇 砖讜转驻讜转 讜专讘谞谉 诇诪注讜讟讬 砖讜转驻讜转 注讜讘讚 讻讜讻讘讬诐 讜专' 讗诇注讗讬 砖讜转驻讜转 注讜讘讚 讻讜讻讘讬诐 诪谞讗 诇讬讛 谞驻拽讗 诇讬讛 诪专讬砖讗 讚拽专讗 {讚讘专讬诐 讬讞-讚} 专讗砖讬转 讚讙谞讱 讜诇讗 砖讜转驻讜转 注讜讘讚 讻讜讻讘讬诐 讜专讘谞谉 专讗砖讬转 (讛讙讝) 讛驻住讬拽 讛注谞讬谉 讜专' 讗诇注讗讬 讜讬''讜 讛讚专 注专讘讬讛





专砖"讬





	诪转谞讬' 专讗砖讬转 讛讙讝. 讻诇 讛讙讜讝讝 爪讗谞讜 讘讬谉 讟诇讗讬诐 讜讘讬谉 讝拽谞讬诐 讜讗驻讬诇讜 讙讜讝讝谉 诪讗讛 驻注诪讬诐 谞讜转谉 诪诪谞讛 诪转谞讛 诇讻讛谉 讜砖讬注讜专讗 诪驻专砖 诇拽诪谉 诪讞诪砖 讙讬讝讜转 砖讬砖 讘讻诇 讗讞讚 诪谞讛 讜驻专住 讛讬讛 谞讜转谉 诪砖拽诇 讞诪砖 住诇注讬诐: 谞讜讛讙讬谉 讘讘拽专 讜讘爪讗谉. 讚讻转讬讘 (讚讘专讬诐 讬讞) 讗诐 砖讜专 讗诐 砖讛: 讜讘诪讜注讟. 讗驻讬诇讜 诇讗 砖讞讟 讗诇讗 讗讞转: 讗诇讗 讘专讞诇讬诐. 讚讙讝 爪讗谞讱 讻转讬讘 讜注讝讬诐 诇讗讜 讙讝 讗讬拽专讜 讻讚诪驻专砖 讘讙诪专讗: 诪谞讛 诪谞讛 讜驻专住. 讻诇 讗讞转 诪谞讛 讜讞爪讬 讜讘爪讬专 诪讛讻讬 诇讗 讞砖讬讘 讙讝 砖讝讜 驻讞讜转讛 砖讘讙讬讝讜转: 讻诇 砖讛谉. 讘讙诪专讗 诪驻专砖 诪讗讬 讛讬讗: 讜讻诪讛 谞讜转谉 诇讜. 讘讙诪专讗 诪驻专砖 讗讛讬讻讗 拽讗讬: 爪讜讗讬. 砖诇讗 谞转诇讘谉 注讚讬讬谉 讻讜诇讜: 砖爪讘注讜. 讬砖专讗诇 讝讛: 驻讟讜专. 讚拽谞讬讬讛 讘砖讬谞讜讬 讚讛讜讛 诇讬讛 讻诪讝讬拽 诪转谞讜转 讻讛讜谞讛 讗讜 砖讗讻诇谉: 诇讘谞讜 讜诇讗 爪讘注讜. 讗讬谉 讝讛 砖讬谞讜讬 讜讗讻转讬 讘注讬谞讬讛 讛讜讗: 讛诇讜拽讞 . 讙讝 爪讗谞讜 砖诇 注讜讘讚 讻讜讻讘讬诐. 讘诪讞讜讘专: 驻讟讜专. 讚讙讝 爪讗谞讱 讻转讬讘 讜讛讗讬 爪讗谉 诇讗讜 讚讬讚讬讛 讛讜讗 讜讗爪讗谉 讚讬讚讬讛 拽驻讬讚 拽专讗 讜诇讗讜 讗讙讬讝讬谉 讚讬讚讬讛: 砖讞讜驻讜转. 诇讗 砖讞讜专 讜诇讗 诇讘谉: 讝讛 谞讜转谉 诇注爪诪讜. 讘讙诪专讗 诪驻专砖 讟注诪讗: 讙诪' 讘拽讚砖讬 讘讚拽 讛讘讬转. 讚诪讜转专讬谉 讘讙讬讝讛 讗转讗 拽专讗 诇诪注讜讟讬谞讛讜 诪讞讬讜讘讗 讚专讗砖讬转 讛讙讝: 诪讚专讘谞谉. 转讬专讜爪讗 讛讜讗:: 讛讬讻讗. 讚注讘专 讗讚专讘谞谉 讜讙讝讝 讗诪讬谞讗 诇讬讞讬讬讘 诇讛讻讬 讗转讗 拽专讗: 讜讛讗 拽讚砖讛 诇讛. 讜讛讬讻讬 转讬住拽 讗讚注转讬谉 讚谞讬讞讬讬讘 诇诪讬转讘 诇讬讛 诪讬讚讬 讚讛拽讚砖 讜诇诪讛 诇讬 诇诪注讜讟讬谞讛讜 讻诇 讛拽讚讜砖 讘讘注诇讬 讞讬讬诐 讟注讜谉 讛注诪讚讛 讜讛注专讻讛 讛讬讻讗 讚讗拽讚讬砖 讘讛诪讛 讙讜驻讛 讜讛讬讻讬 诪砖讻讞转 诇讛 讚谞讬讞讬讬讘 讚讗讬爪讟专讬讱 拽专讗 诇诪注讜讟讬 讜讛讗 讗讞专 砖讙讝讝 讗讬谞讜 讬讻讜诇 诇讛注诪讬讚 讛讙讬讝讛: 讛谞讬讞讗 诇诪''讚. 讘转诪讜专讛 (讚祝 诇讘:): 拽讚砖讬 讘讚拽 讛讘讬转 诇讗 讛讬讜 讘讻诇诇 讻讜'. 讗讬爪讟专讬讱 讛讗讬 拽专讗 讚诇讗 谞讬诪讗 谞讬驻专讜拽 讜谞讬转讬讘 诇讬讛: 讛讻讬 讙专住讬谞谉 住诇拽讗 讚注转讱 讗诪讬谞讗 诇讬讙讝讜讝 讜诇讬转讬讘 诇讬讛. 讻诇讜诪专 讬讙讝讜讝 诇讻转讞诇讛 讜诇讬转讬讘 诇讬讛 讚讛讗 讙讝 诇讗 讛拽讚讬砖: 讗讬 讛讻讬. 讚讘讞讜抓 诪讙讬讝转讛 讗讜拽讬诪转讛 讞讜抓 诪讙讬讝转讛 砖讛讜讗 诪讜转专 诇讙讜讝讝讛 砖讛讙讬讝讛 砖诇讜 诪讗讬 讚讜讞拽讱 诇讗讜拽讜诪讛 讘拽讚砖讬 讘讚拽 讛讘讬转 讗驻讬诇讜 拽讚砖讬 诪讝讘讞 谞诪讬 讜讘讚注讘专 讜讙讝讝: 讜诪砖谞讬 诪讻讞砖. 讛讙讬讝讛 讛谞讬讟诇转 诪讻讞砖转 讛讘砖专 讜讗住讜专 诇讙讜讝讝讛: 讗驻讬诇讜 讛讻讬. 讚讗诪专 讞讜抓 诪讙讬讝转讛 拽讚砖讛 谞诪讬 讙讬讝转讛 讚讗讬讬讚讬 讚拽讚讜砖转 讛讙讜祝 讞诪讜专讛 驻砖讟讛 讘讻诇 讛诪讞讜讘专 讘讛 讗讘诇 拽讚讜砖转 讚诪讬诐 讻讙讜谉 拽讚砖讬 讘讚拽 讛讘讬转 诪讗讬 讚诇讗 讗拽讚讬砖 诇讗 讗拽讚讬砖: 讜讛诇讗 讘诪讜拽讚砖讬诐. 讻诇讜诪专 讘转讞诇转 讛拽讚砖 讛讗讜诪专 专讙诇讛 砖诇 讝讜 注讜诇讛 讻讜诇讛 注讜诇讛 讗祝 讘转诪讜专讛 讻砖讬讗诪专 专讙诇讛 砖诇 讝讜 转诪讜专讛 转讛讗 讻讜诇讛 转诪讜专讛 讜驻诇讬讙 讗讚专讘讬 诪讗讬专 讚讗诪专 讗讬谉 诪诪讬专讬谉 讘讗讘专讬谉 讜诇讗 讗讘专讬谉 讘砖诇诪讬谉 讜讘驻专拽 讘讛诪讛 讛诪拽砖讛 讛讬讗 诪驻讜专砖转: 讜讗驻讬诇讜 诇专''诪 讚讗诪专 讗讬谉 讻讜诇讛 注讜诇讛. 讘驻专拽 讘讛诪讛 讛诪拽砖讛 诪讬讬转讬 诇讛 讘讙诪专讗 讗讘诇 讘诪拽讚讬砖 讚讘专 砖讛谞砖诪讛 转诇讜讬讛 讘讜 诪讜拽诪讬谞谉 讘转诪讜专讛 讚诪讜讚讬 专''诪 讚拽讚砖讛 讻讜诇讛: 专讘讗 讗诪专. 诇讗 转讟专讞 诇讗讜拽讜诪讬 诪转谞讬转讬谉 讘诪拽讚讬砖 讞讜抓 诪讙讬讝讛 讜讻讞讬砖转讛 讗诇讗 讘诪拽讚讬砖 讙讬讝讛 诇讘讚讛 讜讟注诪讗 讚诪转谞讬转讬谉 诇讗讜 诪讙讝 爪讗谞讱 讬诇讬祝 讚讛讻讗 爪讗谞讱 讛讜讗 讗诇讗 诪讚住诪讱 谞转讬谞讛 诇讙讬讝讛: 住诇拽讗 讚注转讱 讗诪讬谞讗 诇讬驻专讜拽 讜诇讬转讬讘. 拽讗 诪砖诪注 诇谉 讚讗诪专 拽专讗 讙讝 转转谉 诪讬 砖讗讬谞讜 诪讞讜住专 讗诇讗 讙讬讝讛 讜谞转讬谞讛 讜讛讻讗 诪砖讜诐 讛注诪讚讛. 讜讛注专讻讛 诇讬讻讗 讚讻讬 讻转讬讘讗 讛注诪讚讛 讘诪拽讚讬砖 讘讛诪讛 注爪诪讛 讻转讬讘讗: 讛砖转讗 讚讗转讬转 诇讛讻讬 诇讗 讙专住讬谞谉: 讗诇讗 爪讗谞讱. 讚诪砖诪注 诪讬注讜讟讗 诇诪讗讬 讗转讗 诇诪注讜讟讬 砖讜转驻讜转 注讜讘讚 讻讜讻讘讬诐 诇专讘谞谉 讗讜 砖讜转驻讜转 讬砖专讗诇 诇专讘讬 讗诇注讗讬 讜诇讗 砖诇 砖讜转驻讜转. 讚专讜砖 讛讻讬 爪讗谞讱 讛诪讬讜讞讚 诇讱: 诇诪注讜讟讬 砖讜转驻讜转 讚注讜讘讚 讻讜讻讘讬诐. 讗讘诇 讚讬砖专讗诇 诪讬讜讞讚 诇讱 拽专讬谞讗 讘讬讛 讛讜讗讬诇 讜砖谞讬讛诐 讘谞讬 讞讬讜讘 讜讻诇 讬砖专讗诇 拽专讜讬诐 讘诇砖讜谉 讬讞讬讚: 专讗砖讬转 讛驻住讬拽 讛注谞讬谉. 诪讚诇讗 讻转讘讬谞讛讜 讘讞讚 专讗砖讬转 砖''诪 诇讗 讗讬转拽讜砖 讛讬诇讻讱 讗讬爪讟专讬讱 诇驻专讜砖讬 讘讛 诪讬注讜讟讗 诇砖讜转驻讜转 注讜讘讚 讻讜讻讘讬诐:





转讜住驻讜转





	诪转谞讬' 专讗砖讬转 讛讙讝: 诇讬驻专讜拽 讜诇讬转讬讘 诇讬讛. 转讬诪讛 讗诪讗谉 拽讗讬 讗讬 讗诪讗谉 讚注讘专 讜讙讝讝 讗讟讜 拽谞住讗 讛讜讗 讚拽谞讬住 诇讬讛 诪砖讜诐 讚注讘专 讜讙讝讝 诇驻讚讜转讜 讜讘注诇讬诐 砖讛拽讚讬砖讜 谞诪讬 讗诪讗讬 诪讬讞讬讬讘讬 讜讗讬 讗讻讛谉 诇讗 讛讜诇''诇 诇驻专讜拽 讜诇讬转讬讘 讜谞讛讬 讚讛讗讬 诇讗 转拽砖讬 诪讛 诪专讜讬讞 砖驻讜讚讛 讚诪专讜讬讞 砖驻讜讚讛 讘砖讜讛 驻专讜讟讛 讗驻讬诇讜 砖讜讛 诪谞讛 讚诪讞讜诇诇: 讜讛讗 讘注讬 讛注诪讚讛 讜讛注专讻讛. 讜讗''转 诪讛 砖讬讬讱 讛注诪讚讛 讜讛注专讻讛 讘讙讬讝讛 讚讛讜讬讗 讻诪拽讚讬砖 注爪讬诐 讜讗讘谞讬诐 讜讬''诇 讻讬讜谉 砖讛讬讛 诪转讞诇讛 诪讞讜讘专 讘讘讛诪讛 砖讛讬讗 讘转 讛注诪讚讛 讜讛注专讻讛 爪专讬讱 讛注诪讚讛 讜讛注专讻讛 讜讗''转 讜诇讬诪讗 讻砖讛注诪讬讚 讜讛注专讬讱 讜讗讞专 讻讱 注讘专 讜讙讝讝 讜驻讚讛 讜讬砖 诇讜诪专 讚讘砖注转 驻讚讬讬讛 讘注讬谞谉 讛注诪讚讛 讜讛注专讻讛: 讘诪拽讚讬砖 讙讬讝讛 注爪诪讛. 讜专讘讬 诪谞讬 讘专 驻讟讬砖 讚诇注讬诇 讗讬转 诇讬讛 砖驻讬专 讛讱 讚专砖讗 讗讘诇 专讘讗 诇讬转 诇讬讛 讚专砖讛 讚专讘讬 诪谞讬 讘专 驻讟讬砖 讚驻讟专 诪拽讚讬砖 讘讛诪讛 讞讜抓 诪讙讬讝转讛 讜讻讞讬砖转讛 诪讚讘注讬 讘住诪讜讱 讜讗诇讗 爪讗谞讱 诇诪讗讬 讗转讗:





专砖讘"讗

诇讗 讛住驻讬拽 诇讬转谞讜 注讚 砖爪讘注讜 驻讟讜专. 驻专砖"讬 讝"诇 诪砖讜诐 讚拽谞讬讬讛 讘砖讬谞讜讬 讜讛"诇 讻诪讝讬拽 诪转谞讜转 讻讛讜谞讛 讗讜 砖讗讻诇谉. 讜讗讬讻讗 诇诪讬讚拽 讗"讻 诇住讬讬注讬 诇专讘 讞住讚讗 诪讛讗讬 诪转谞讬转讬谉 讘驻专拽 讛讝专讜注 (讞讜诇讬谉 拽诇, 讘) 讜讗讬讻讗 诇诪讬诪专 讚讗讬 诪诪转谞讬转讬谉 讛讜讬 诪爪讬 诇讚讞讜讬讬 讚讛转诐 讻讙讜谉 砖讙讝讝 (讗讞专) [讗讞转 讗讞转] 讜爪讘注讜 讜讻谉 讻讜诇谉 砖诇讗 讘讗讜 诇讻诇诇 讞讬讜讘 讗祝 讛讬讻讗 讚讙讝讝 讞诪砖 讜爪讘注讜 诇讗. 讜讘转讜住驻讜转 专讘讜转讬谞讜 讛爪专驻转讬诐 讝"诇 讛注讬讚讜 砖诪转讞诇讛 讻谉 驻专砖"讬 讝"诇 讘驻专讜砖讬讜 讛讻转讜讘讬诐 诪讻转讬讘转 讬讚讜 砖讙讝讝 (讗讞专) [讗讞讚] 讜爪讘注讜, 讜讗讞"讻 讛注讘讬专(讜) 注诇讬讜 拽讜诇诪讜住, 讜诪讚讘专讬讜 讛专讗砖讜谞讬诐 诇诪讚谞讜 砖讛讬讬谞讜 讬讻讜诇讬谉 诇驻专砖 讻谉, 讜讝讜 讛讬讗 砖讛讜爪专讱 专讘 讻讛谞讗 诇讗砖诪讜注讬谞谉 讚讗驻讬诇讜 讘砖讙讝讝 讻讜诇谉 讛讬讗 诪转谞讬转讬谉 讚讙讝讝谉 讜讗讞"讻 爪讘注谉 讜驻讟讜专 诪砖讜诐 诪讝讬拽 诪转谞讜转 讻讛讜谞讛, 讗诇讗 砖讗谞讬 转诪讬讛 讗诪讗讬 讗讬谞讜 讞讬讬讘 讚讛讗 诪砖转专砖讬 诇讬讛, 讜诪讬 讙专注 诪驻专注讜 讘讞讜讘讜.



诇讬驻专讜拽 讜诇讬转讬讘 讛讗 讘注讬谞讗 讛注诪讚讛 讜讛注专讻讛. 驻讬专讜砖 诇讗讜 诇诪讬诪专讗 讚诪拽讚讬砖 讙讬讝讛 讘注讬 讛注诪讚讛 讜讛注专讻讛, 讗祝 讻诇 砖讘讘讛诪讛 爪专讬讱 讻谉, 讜讗"转 讗诪讗讬 诇讗 拽讗诪专 砖讛注诪讬讚 讜讛注专讬讱 讜讗讞"讻 讙讝讝 讜驻讚讛, 转讬专爪讜 讘转讜住' 讚讘砖注转 驻讚讬讬讛 爪专讬讱 讛注诪讚讛 讜讛注专讻讛 讚讛注诪讬讚 讜讛注专讬讱 讻转讬讘, 讜讛注专讻讛 讛讬讬谞讜 驻讚讬讛.





专讬讟讘"讗

驻专拽 专讗砖讬转 讛讙讝 
诪讜拽讚砖讬谉 诪"讟 诇讗 讗诪专 拽专讗 爪讗谞讱 讜诇讗 砖诇 讛拽讚砖 讜讗住讬拽谞讗 讚诇讗 讗讬爪讟专讱 拽专讗 诇拽讚砖讬 诪讝讘讞 讚讛讗 讗住讬专讬 讘讙讬讝讛 讜注讘讜讚讛 讜诇讗 诇拽讚砖讬 讘讚拽 讛讘讬转 讚讛讗 拽讚讬砖 诇讬讛 讜讻讬 讗讬爪讟专讬讱 拽专讗 诇诪注讜讟讬 诇诪拽讚讬砖 讘讛诪讛 讞讜抓 诪讙讬讝转讛 住讚"讗 诇讙讝讜讝 讜诇讬转讘 诇讬讛 拽诪"诇 爪讗谞讱 讜诇讗 砖诇 讛拽讚砖: 讜讛讗 讚讗诪专讬' 讛讗 讘注讬' 讛注诪讚讛 讜讛注专讻讛 驻讬' 讜讙讬讝讛 讗"讗 讘讛注诪讚讛 讜诇讗讜 诇诪讬诪专讗 讚讛拽讚讬砖 讙讬讝讛 讜讻诇讬诐 诪讘"讛 爪专讬讻讬谉 讛注诪讚讛 讚讛讗 诇讗 讗驻砖专. 讗诇讗 讚讛讻讗 诪驻谞讬 砖讛拽讚讬砖 讘讛诪讛 讻讜诇讛 注诐 讙讬讝转讛 讛专讬 讻诇 讛讟驻诇 诇讛 讻诪讜讛讜 诇讛讬讜转 爪专讬讱 讛注诪讚讛 讜讛注专讻讛: 讜讻"转 讗讻转讬 诇讬注讘讬讚 讛注诪讚讛 讜讛注专讻讛 诇讘讛诪讛 讛讗 诇讬转讗 讚讗谞谉 讘砖注转 驻专讬拽讛 讘注讬谞谉 讛注诪讚讛 讜讛注专讻讛 讻讚讻转讬讘 讜讛注诪讬讚 讜讛注专讬讱 诇讗诇转专 讜讛注专讻讛 讛讬讬谞讜 驻讚讬讜谉 讻驻讬' 转讜':



驻砖讟讗 拽讚讜砖讛 讘讻讜诇讛. 驻讬' 讚拽讚讜砖转 讛讙讜祝 讞诪讬专讗 讜驻砖讟讗 讘讻讜诇讛 诪砖讗"讻 讘讚拽 讛讘讬转 砖讗讬谞谉 讗诇讗 拽讚讜砖转 讚诪讬诐 讚诪讗讬 讚诇讗 讗拽讚讬砖 诇讗 拽讚讬砖 讻诇诇 讜专讘讗 诪砖谞讬 讘诪拽讚讬砖 讙讬讝讛 注爪诪讛 驻讬' 讜诇讗 讛拽讚讬砖 讘讛诪讛 讻诇诇 讜讛砖转讗 诇讗 讘注讬 讛注诪讚讛 讜讛注专讻讛 讜讻讚驻专讬砖谞讗 诇注讬诇 讜住"讚 讜讻讜' 注讚 讬爪讗 讝讛 砖诪讞讜住专 讙讬讝讛 驻讚讬讛 讜谞转讬谞讛 讜讗诇讗 爪讗谞讱 诇诪讗讬 讗讞讗 诇讻讚转谞讬讗 讜讻讜' 讜诇讗 讙专住讬谞谉 讛砖转讗 讚讗转讬转 诇讛讻讬 讗驻讬诇讜 转讬诪讗 讘拽讚砖讬 讘讚拽 讛讘讬转 讜讻讜' 讜讙专住 讚讟注讜转讗 讛讜讗 讚讛讗 讗讜拽讬诪转讗 讚讛讻讗 讙讜驻讗 诇讗 砖讬讬讻讗 讻诇诇 讗诇讗 讘拽讚砖讬 讘讚拽 讛讘讬转 讜讘讛讚讬讗 注住拽讬谞谉 注诇 讻专讞讬谉:



讬砖专讗诇 讜注讻讜"诐 砖诇拽讞讜 砖讚讛 讘砖讜转驻讜转 讟讘诇 讜讞讜诇讬谉 诪注讜专讘讬谉 讝讛 讘讝讛 驻讬专砖 专砖"讬 讝"诇 讗讬谉 诇讱 讻诇 讞讟讛 讜讞讟讛 砖讗讬谉 诪讞爪讬转讛 讟讘诇 讜诪讞爪讬转讛 讞讜诇讬谉 讜讗诐 讘讗 诇转专讜诐 讜诪注砖专 诪讬谞讬讛 讜讘讬讛 诪注砖专 砖诇诐 诇驻讬 讻诇 讛讚讙谉 谞诪爪讗 诪注砖专 诪谉 讛讞讬讜讘 砖讘讜 注诇 讛讞讬讜讘 砖讘讜 砖讛专讬 诪讞爪讬转 诪讛 砖诪驻专讬砖 讛讜讗 讞讬讬讘 讜诪谉 讛驻讟讜专 砖讘讜 注诇 讛驻讟讜专 砖讘讜 讜讗诐 讘讗 诇注砖专 诪诪拽讜诐 讗讞专 诪注砖专 讻谞讙讚 诪讞爪讬转讜 砖讛讜讗 讞诇拽讜 讘讜 讻讚讬谞讜. 讜讛拽砖讛 注诇讬讜 讘转讜住驻讜转 诪讛讗 讚讗诪专讬谞谉 讛转诐 讘砖讬诇讛讬 驻' 讛砖讜诇讞 讚讗讬 诇讗 讚讗诪专 专' 讬讜讞谞谉 拽谞讬谉 驻讬专讜转 讻拽谞讬谉 讛讙讜祝 讚诪讬 诇讗 诪爪讗 讬讚讬讜 讜专讙诇讬讜 讘讘讬转 讛诪讚专砖 讚讗诪专 专讘讬 讬讜讞谞谉 讛讗讞讬谉 砖讞诇拽讜 诇拽讜讞讜转 讛谉 讜诪讞讝讬专讬谉 讝讛 诇讝讛 讘讬讜讘诇 讜诇讗 诪砖讻讞转 讚诪讬讬转讬 讘讬讻讜专讬诐 讗诇讗 讞讚 讘专 讞讚 注讚 讬讛讜砖注 讘谉 谞讜谉 讜讗诐 讻讚讘专讬 专砖"讬 讝"诇 讗驻讬' 诇专讘讬 讬讜讞谞谉 讚讗诪专 讗讬谉 讘专讬专讛 讜诇拽讜讞讜转 讛谉 诪"诪 诇讬讬转讬 讘讬讻讜专讬诐 注诇 诪讞爪讬转 讞诇拽讜 砖讛专讬 讞诇拽 讬专讜砖转讜 讬砖 诇讜 讘讞诇拽讜 讜讗讬 诪砖讜诐 讚砖讗专 讛讜讬 讞讜诇讬谉 讜讗讬谉 诪讘讬讗讬谉 讞讜诇讬谉 诇注讝专讛 诇注砖讜转 讘讛诐 转谞讜驻讛 讛专讬 讬讻讜诇 诇讛拽讚讬砖 讗转 讛砖讗专: 讜讻讚讗诪专讬谞谉 讘驻' 讛诪讜讻专 讗转 讛住驻讬谞讛 讗诇讬讘讗 讚专"诇 讘诪讜讻专 砖讚讛讜 诇驻讬专讜转: 讜诇讬讻讗 诇诪讬诪专 讚讛讻讬 讗诪专讬' 讛转诐 诇讗 诪砖讻讞转 诇讬讛 讚诪讬讬转讬 讘讬讻讜专讬诐 讘诇讗 讛拽讚砖 讚讗"讻 讛"诇 诇驻专讜砖讬 讛讻讬 讘讙诪专讗 讻讚驻专讬砖谞讗 讘驻' 讛诪讜讻专 讗诇讬讘讗 讚专"诇 讘诪讜讻专 砖讚讛讜 诇驻讬专讜转 讜诪讚诇讗 驻专讬砖 讛讻讬 砖诪注讬谞谉 讚诇讗 诪砖讻讞转 讚诪讬讬转讬 讘讬讻讜专讬诐 讻诇诇 讚拽讗诪专 讜砖"诪 讚诇诪"讚 讗讬谉 讘专讬专讛 诇讗 讞砖讘讬谞谉 诇讜 讘诪讛 砖讛讙讬注 诇讜 讞诇拽讜 讬讜专砖 讻诇诇 讜砖诪讗 讻诇 讞诇拽讜 讛讜讗 讛专讗讜讬 讻讜诇讜 诇讗讞讬讜. 讜讛"谞 诪讜讻讞 讘诪住' 讘讻讜专讜转 驻' 讬砖 讘讻讜专 诇谞讞诇讛 讙讘讬 诪讬 砖诇讗 讘讬讻专讛 讗砖转讜 讜讬诇讚讛 砖谞讬 讝讻专讬诐 讜诇驻讬讻讱 驻讬' 讘转讜' 讟讘诇 讜讞讜诇讬谉 诪注讜专讘讬谉 讝讛 讘讝讛 诪砖讜诐 讚讗讬谉 讘专讬专讛 砖诇讗 讛讜讘专专 讞诇拽讜 砖诇 讬砖专讗诇 讻诇诇 讜砖诪讗 讛讙讬注 诇讜 讞诇拽讜 砖诇 讙讜讬 讗讜 诪拽爪转讜 讜诪讛讗讬 讟注诪讗 讙讘讬 讗讞讬谉 砖讞诇拽讜 诇专讘讬 讬讜讞谞谉 讗讬 讗讬转 诇讬讛 拽谞讬谉 驻讬专讜转 诇讗讜 讻拽谞讬谉 讛讙讜祝 讚诪讬 诇讗 诪砖讻讞转 诇讛 讚诪讬讬转讬 讘讬讻讜专讬诐 诪讚讗讜专讬讬转讗 讗诇讗 讞讚 讘专 讞讚 讚讚讬诇诪讗 诇讜拽讞 讛讜讗 讘讻诇诇 讞诇拽讜 讜讛"谞 砖诪讗 讻诇 讞诇拽讜 砖诇 讬砖专讗诇 讗讜 诪拽爪转讜 讛讬讛 讞诇拽讜 砖诇 讙讜讬 讜诇驻讬讻讱 讗讬谉 诇讜 转拽谞讛 诇讛驻专讬砖 注诇讬讜 诪谞讬讛 讜讘讬讛 讚砖诪讗 讛驻专讬砖 讛讜讗 诪讞诇拽讜 砖诇 注讻讜"诐 讜讛砖讗专 诪讞诇拽讜 砖诇讜 讗讜 讘讛讬驻讱 讜谞诪爪讗 诪驻专讬砖 诪谉 讛驻讟讜专 注诇 讛讞讬讜讘 讗讜 诪谉 讛讞讬讜讘 注诇 讛驻讟讜专 讜诇诪拽讜诐 讗讞专 谞诪讬 讗"讗 诇讛驻专讬砖 讚砖诪讗 讻诇 讞诇拽讜 讛讜讗 诪砖诇 讙讜讬 讜谞诪爪讗 诪驻专讬砖 诪谉 讛讞讬讜讘 注诇 讛驻讟讜专. 诪讬讛讜 讻讬 注讘讬讚 讛讻讬 驻讬专讜转讬讜 诪转讜拽谞讬诐 诪诪"谞 讗讘诇 诪注砖专讜转讬讜 住驻拽 讟讘诇讬诐 讛诇讻讱 讬驻专讬砖 注诇 讗讜转谉 讛诪注砖专讜转 诪诪拽讜诐 讗讞专 讜讻谉 讬注砖讛 诇注讜诇诐 注讚 砖诇讗 讬砖讗专 砖诐 讗诇讗 诪注讟 讜讬转谞诐 讛讻诇 诇讻讛谉 讜诇诇讜讬. 讜讝讛 砖讗诪专讜 讘转讜住' 讚诪住' 讚诪讗讬 讛讟讘诇 讜讛讞讜诇讬谉 砖谞转注专讘讜 讗诐 讬砖 诇讜 驻专谞住讛 诪诪拽讜诐 讗讞专 诪讜爪讬讗 诇驻讬 讛讞砖讘讜谉 讜讛讬讬谞讜 注诇 讛讚专讱 砖讗诪专谞讜: 讜讛讗讬 诪转谞讬转讗 拽讗诪讬谞讗 讘驻' 讛砖讜诇讞 诇诪讗谉 讚住讘专 讚讗讬谉 拽谞讬谉 诇讙讜讬 讘讗专抓 讬砖专讗诇 诇讛驻拽讬注 诪讬讚 诪注砖专 讚诪讬讬专讬 讘住讜专讬讗 讜拽住讘专 讻讬讘讜砖 讬讞讬讚 诇讗 砖诪讬讛 讻讬讘讜砖 专砖讘"讙 讗讜诪专 砖诇 讬砖专讗诇 讞讬讬讘 讜砖诇 注讻讜"诐 驻讟讜专 讚拽住讘专 讬砖 讘专讬专讛 讜讛讗 拽讬"诇 讚讘讗讜专讬讬转讗 讗讬谉 讘专讬专讛 讜讘讚专讘谞谉 讬砖 讘专讬专讛 讛诇讻讱 讛诇讻转讗 讻专砖讘"讙. 讜讚讬谞讬 讘专讬专讛 讛讗专讻转讬 讘讛 讘驻' 讻诇 讛讙讟 讘住"讚:





讛诪讗讬专讬

驻专拽 注砖讬专讬 (讗讞讚 注砖专) 讘注讝专 讛爪讜专:



专讗砖讬转 讛讙讝. 讻讜谞转 讛驻专拽 诇讘讗专 讘砖诇诪讜转 注谞讬谉 专讗砖讬转 讛讙讝 讛谞讬转谉 诇讻讛谉 讜讗注"驻 砖讗讬谉 讝讛 诪注谞讬谉 讛诪住讻转讗 谞转讙诇讙诇 注诇 讬讚讬 诪讛 砖谞诪砖讱 诇讘讗专 讘注谞讬谉 讘' 诪转谞讜转 讻讛谞讛 讻诪讜 砖讛拽讚诪谞讜 讘专讗砖 讛诪住讻转讗 讜注谞讬谞讬 讛驻专拽 讗诪谞诐 讬讞诇拽讜 诇讗专讘注讛 讞诇拽讬诐 讛专讗砖讜谉 讘讗讬讝讛 诪拽讜诐 讜讘讗讬讝讛 讝诪谉 谞讜讛讙 讜讻谉 讗诐 讘讞讜诇讬谉 讗诐 讘诪讜拽讚砖讬谉 讛砖谞讬 讘讗讬讝讛 诪讬谉 砖诇 讘讛诪讛 谞讜讛讙 讜讘讻诪讛 讘讛诪讜转 谞讜讛讙 讛砖诇讬砖讬 讘砖讬注讜专 讛诪转谞讛 讻诪讛 爪专讬讱 砖讬讛讗 讘讛 讜注诇 讗讬讝讛 转讻讜谞讛 爪专讬讱 诇讬转谞讛 专"诇 讗诐 诪诇讜讘谞转 讗诐 讻诪讜转 砖讛讬讗 讛专讘讬注讬 讗讬讝讛 讚讘专 驻讜讟专 讗转 讛诪讬谉 讛诪讞讜讬讬讘 砖诇讗 诇讬转谉 讜讘讻诇诇 讝讛 诪讬 讛讜讗 讛诪讞讜讬讬讘 诇讬转谉 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘住讘转诐 讚讘专讬诐 讗讞专讬诐 砖诇讗 诪谉 讛讻讜谞讛 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讻讜讬谉 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 专讗砖讬转 讛讙讝 谞讜讛讙 讘讗专抓 讜讘讞讜爪讛 诇讗专抓 讘驻谞讬 讛讘讬转 讜砖诇讗 讘驻谞讬 讛讘讬转 讘讞讜诇讬谉 讗讘诇 诇讗 讘诪讜拽讚砖讬谉 讗诪专 讛专"诪 驻讬' 驻住拽 讝讜 讛讛诇讻讛 砖讗讬谞讜 谞讜讛讙 讗诇讗 讘讗专抓 讜诪讛 砖讗诪专 讗讘诇 诇讗 讘诪讜拽讚砖讬谉 讗讬谉 讚注转讜 诇讜诪专 拽讚砖讬 诪讝讘讞 诇驻讬 砖讝讛 诪讘讜讗专 砖谞' 诇讗 转注讘讜讚 讘讘讻讜专 砖讜专讱 讜诇讗 转讙讜讝 讘讻讜专 爪讗谞讱 讗讘诇 专"诇 讘拽讚砖讬 讘讚拽 讛讘讬转 砖谞讗诪专 讙讝 爪讗谞讱 讜诇讗 砖诇 讛拽讚砖:



讗诪专 讛诪讗讬专讬 专讗砖讬转 讛讙讝 讜讻讜' 诪转讜讱 砖诇讗 谞转谞讛 谞讞诇讛 诇砖讘讟 诇讜讬 讛讜爪专讻讜 诇讝讻讜转 诪砖诇讞谉 讙讘讜讛 诇驻讬 爪专讻讬讛诐 讜讗讞专 砖讝讻讛 诇讛诐 讛拽讘"讛 诪讗讻诇诐 讜诪砖转讬讛诐 诪谉 讛转专讜诪讜转 讜讛诪注砖专讜转 讜砖讬专讬 讛诪谞讞讜转 讜诇讞诐 讛驻谞讬诐 讜讛讚讜诪讬诐 诇讛诐 讜讝讬讻讛 诇讛诐 讘砖专 讘讻讚讬 驻专驻专讗讜转讬讛诐 诪谉 讛诪转谞讜转 砖讛讝讻专谞讜 专"诇 讛讝专讜注 讜讛诇讞讬讬诐 讜讛拽讬讘讛 讜砖讗专 讘砖专 砖讝讜讻讬谉 讘讜 诪拽讚砖讬 拽讚砖讬诐 讜驻讬专讜转讬讛诐 诪谉 讛讘讻讜专讬诐 讝讬讻讛 诇讛诐 讘专讗砖讬转 讛讙讝 诇爪讜专讱 诪诇讘讜砖讬讛诐 讜讻谉 讝讬讻讛 诇讛诐 诇砖讗专 讛讜爪讗讜转讬讛诐 讙讝诇 讛讙专 讜讞专诪讬谉 讜驻讚讬讜谉 讛讘谉 讜砖讚讛 讗讞讜讝讛 讜诪爪讜讛 讝讜 专"诇 专讗砖讬转 讛讙讝 讛讜讗 砖诪爪讜讛 诇讻诇 讬砖专讗诇 讜讻谉 讛诇讜讬 讘讻诇诇诐 讻砖讙讜讝讝讬谉 讗转 爪讗谞诐 砖讬转谞讜 专讗砖讬转 讛讙讝 诇讻讛谉 讻诇 讝诪谉 砖讛讜讗 讙讜讝讝诐 讜讗诪专 讘诪砖谞讛 讝讛 砖诪爪讜讛 谞讜讛讙转 讘讗专抓 讜讘讞讜爪讛 诇讗专抓 讘驻谞讬 讛讘讬转 讜砖诇讗 讘驻谞讬 讛讘讬转 讘讞诇讬谉 讗讘诇 诇讗 讘诪讜拽讚砖讬谉:



讝讛讜 讘讬讗讜专 讛诪砖谞讛 讜注谞讬谉 讛诪讜拽讚砖讬谉 砖讗讬谉 诪爪讜讛 讝讜 谞讜讛讙转 讘讛诐 讬转讘讗专 讘讙诪' 讘专讬讜讞 讜诪"诪 诪砖谞讛 讝讜 讻讜诇讛 讛诇讻讛 讛讬讗 讞讜抓 诪诪讛 砖谞讗诪专 讘讛 砖讛讬讗 谞讜讛讙转 讘讞讜爪讛 诇讗专抓 讜讛讜讗 砖讘讙诪' 讬转讘讗专 砖讗讬谞讛 谞讜讛讙转 讗诇讗 讘讗专抓 讘讬谉 讘驻谞讬 讛讘讬转 讘讬谉 砖诇讗 讘驻谞讬 讛讘讬转 讜讻谉 讛诇讻讛 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪' 讗诇讜 讛谉:



诪讜拽讚砖讬谉 砖讗诪专讜 砖讗讬谉 专讗砖讬转 讛讙讝 谞讜讛讙 讘讛诐 诇讗 住讜祝 讚讘专 拽讚砖讬 讛讙讜祝 讗驻讬' 讛讜诪诪讜 讜谞驻讚讜 砖讛专讬 讗住讜专讬谉 讛诐 讘讙讬讝讛 讜诪讛 砖讛讜讗 拽讚讜砖 讗讬谉 爪专讬讱 诇讜诪专 讘讜 砖讗讬谞讜 谞讬转谉 诇讻讛谉 讗诇讗 讗驻讬' 讘拽讚砖讬 讘讚拽 讛讘讬转 砖诇讗 驻讚讗谉 砖讛专讬 诪"诪 讗住讜专讬谉 讘讙讬讝讛 诪讚讘专讬 住讜驻专讬诐 讗驻讬' 注讘专 讜讙讝讝谉 讛专讬 讛讙讬讝讛 诪"诪 拽讚讜砖讛 诪讚讘专讬 住讜驻专讬诐 讜讗讬谉 爪专讬讱 诇驻讚讜转讛 讻讚讬 诇讬转谞讛 诇讻讛谉 诇驻讬 讚专讻讱 诇诪讚转 诇驻讬 砖讟讛 讝讜 砖讙讬讝转 讘讛诪讛 砖诇 讘讚拽 讛讘讬转 讬讻讜诇 诇驻讚讜转讛 讗注"驻 砖讗讬谞讛 讘转 讛注诪讚讛 讜讻诇 讛拽讚讜砖 讘讘注诇讬 讞讬讬诐 讟注讜谉 讛注诪讚讛 讜讛注专讻讛 诪驻谞讬 砖诇讗 谞讗诪专 讻谉 讘拽讚砖讬 讘讚拽 讛讘讬转 讘诪讛 砖讗讬谞讜 讘注诇讬 讞讬讬诐 注爪诪讜 讗注"驻 砖讛讜讗 注诇讬讜 讜讻诇 砖讻谉 诇讚注转 讛驻讜住拽讬诐 砖拽讚砖讬 讘讚拽 讛讘讬转 讻诇 砖讘讘注诇讬 讞讬讬诐 讟注讜谉 讛注诪讚讛 讜讛注专讻讛 讻讘注诇 讞讬讬诐 注爪诪讜 砖讗讬谉 讙讬讝讛 讝讜 讘转 驻讚讬讜谉 讜讗讬谉 专讗讜讬 诇讬转谞讛 诇讻讛谉:



讜讻谉 讗诐 讛拽讚讬砖 讘讛诪讛 诇讘讚拽 讛讘讬转 讞讜抓 诪讙讝讜转讬讛 讗注"驻 砖讗讬谉 讘讙讬讝讛 讝讜 砖讜诐 拽讚讜砖讛 讗讬谞讜 讙讜讝讝 讻讚讬 诇讬转谉 诇讻讛谉 讜讗讬谉 爪专讬讱 诇讜诪专 讗诐 讛拽讚讬砖 讻谉 拽讚砖讬 讛讙讜祝 砖讛专讬 讗祝 讘讚专讱 讝讛 诪"诪 讗住讜专讛 讘讙讬讝讛 讜讻谉 讗诐 讛拽讚讬砖 讙讬讝讛 注爪诪讛 诇讘讚拽 讛讘讬转 讛讜讗讬诇 讜爪专讬讻讛 驻讚讬讜谉 讗讬谞讜 讞讬讬讘 诇讬转谉 诪诪谞讛 专讗砖讬转 讛讙讝 诇讻讛谉:



拽讚砖讬诐 砖拽讚诐 诪讜诐 拽讘讜注 诇讛拽讚砖谉 讜谞驻讚讬转 讞讬讬讘转 讘专讗砖讬转 讛讙讝 讻讞讜诇讬谉 讙诪讜专讬谉 拽讚诐 讛拽讚砖谉 诇诪讜诪谉 讗讜 砖拽讚诐 诪讜诐 注讜讘专 诇讛拽讚砖谉 讜讗讞专 讻讱 谞讜诇讚 讘讛诐 诪讜诐 拽讘讜注 讜谞驻讚讜 驻讟讜专讬谉 诪专讗砖讬转 讛讙讝 注诇 讛讚专讱 砖讘讬讗专谞讜 讘驻专拽 讛讝专讜注 诇注谞讬谉 诪转谞讜转:



讛诪拽讚讬砖 讗讘专 讗讞讚 诪谉 讛讘讛诪讛 讛谉 诇讘讚拽 讛讘讬转 讛谉 诇诪讝讘讞 讛专讬 讛讚讘专 住驻拽 讗诐 谞讗住讜专 讗转 讻诇讛 讘讙讝讛 讜注讘讜讚讛 讗诐 诇讗讜 讻诪讜 砖讬转讘讗专 讘诪拽讜诐 讗讞专:



讜讻谉 讬转讘讗专 讘诪拽讜诐 讗讞专 砖讛诪拽讚讬砖 注讜讘专 诇诪讝讘讞 讗诪讜 诪讜转专转 讘讙讝讛 砖讗讬谉 讛讙讬讝讛 诪讝拽转 诇讜诇讚 讜诪"诪 讗住讜专 诇注讘讜讚 讘讛 砖讛注讘讜讚讛 诪讻讞砖转 讗转 讛注讜讘专:



讛诪拽讚讬砖 讗讘专 诪谉 讛讘讛诪讛 诇注讜诇讛 讬砖 讘讜 爪讚讚讬谉 砖讻诇讛 拽讚讜砖讛 讜讬砖 讘讜 爪讚讚讬谉 砖讗讬谉 拽讚讜砖讛 讗诇讗 讘讗讘专 讜讻讘专 讘讬讗专谞讜 注谞讬谉 讝讛 讘驻专拽 讘讛诪讛 讛诪拽砖讛:



讘讛诪转 讛砖讜转驻讬谉 讞讬讬讘转 讘专讗砖讬转 讛讙讝 讗诇讗 砖讬砖 诪讞诇讜拽转 讘讬谉 讛诪驻专砖讬诐 讘讚讘专 讝讛 讜讛讜讗 砖讙讚讜诇讬 讛诪驻专砖讬诐 讻转讘讜 砖讗诐 讬砖 讘讬谞讬讛谉 讞诪砖 爪讗谉 砖讛讜讗 砖讬注讜专 讞讬讜讘 专讗砖讬转 讛讙讝 讻诪讜 砖讬转讘讗专 讛讜讗讬诇 讜讬砖 诇讜 讞诇拽 讘讻诇 讗讞转 讞讬讬讘 讜讙讚讜诇讬 讛诪讞讘专讬诐 讻转讘讜 砖讗讬谞讜 讞讬讬讘 讗讗"讻 讬砖 讘讬谉 讘讻讚讬 砖讗诐 讬讞诇拽讜 讬讙讬注讜 诇讻诇 讗讞讚 讞诪砖 爪讗谉 砖讛讜讗 讞讬讜讘 砖讬注讜专 专讗砖讬转 讛讙讝 讛讬讛 砖讜转祝 注诐 讛讙讜讬 驻讟讜专 讗驻讬' 讛讬讛 讻诪讛 砖讛专讬 诪"诪 讬砖 诇讙讜讬 讞诇拽 讘讻诇 讗讞转 诪讛谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讬 讛讻讬 讚讘讞讜抓 讻讜' 讗驻讬' 拽讚砖讬 诪讝讘讞 谞诪讬 讜讘讚讬注讘专 讜讙讝讝 注讻"诇 讻转讘 诪讛专砖"诇 讝"诇 讟"住 讜讛讻讬 讛讜讗 讜讘讚诇讗 注讘专 讜讙讝讝 讚讗诐 诇讗 讻谉 讻讜' 注讻"诇 讜讛讗专讬讱 注讜讚 砖诐 讜讛讙讛转讜 讗讬谞讛 诪讘讜专专转 诇谉 讜讛谞专讗讛 诇拽讬讬诐 讻诇 讛驻讬专讜砖讬诐 砖诇驻谞讬谞讜 讚讘拽讚砖讬 诪讝讘讞 讘讞讜抓 诪讙讬讝讜转讬讛 讗住讜专 讘讙讬讝讛 讜注讘讜讚讛 诪讬讛转 诪讚专讘谞谉 诪砖讜诐 讙讝讬专讛 讚讻讜诇讛 拽讚讜砖讛 讗讘诇 讘拽讚砖讬 讘讚拽 讛讘讬转 讘讞讜抓 诪讙讬讝讜转讬讛 诇讬讻讗 诇诪讬讙讝专 讻讬讜谉 讚讻讜诇讛 拽讚讜砖讛 谞诪讬 讗讬谞讛 讗住讜专讛 讘讙讬讝讛 讗诇讗 诪讚专讘谞谉 讜讛砖转讗 驻专讬讱 砖驻讬专 讚讗讬诪讗 讚爪讗谞讱 讗转讗 诇诪注讟 拽讚砖讬 诪讝讘讞 讘讞讜抓 诪讙讬讝讜转讬讛 讚讗讬住讜专讗 讗讬谞讛 讗诇讗 诪讚专讘谞谉 讚讘讻讛"讙 诪讜拽诪讬谞谉 诇讬讛 诇注讬诇 讘拽讚砖讬 讘讚拽 讛讘讬转 讜讘注讘专 讜讙讝讝 讻讬讜谉 讚讗讬谉 讗讬住讜专讜 讗诇讗 诪讚专讘谞谉 讜诪砖谞讬 讻讞砖讬 讜讗住讜专 诇讙讜讝讝讛 诪讚讗讜专讬讬转讗 讜讗诐 讻谉 诇讗 讗爪讟专讬讱 爪讗谞讱 讜转讜 诇讗 诪讬讚讬 讜讚讜"拽:


转讜住' 讘讚"讛 讜讛讗 讘注讬 讛注诪讚讛 讻讜' 讜讗诐 转讗诪专 讜诇讬诪讗 讻讜' 讜讗讞专 讻讱 注讘专 讜讙讝讝 讜驻讚讛 讜讬砖 诇讜诪专 讻讜' 注讻"诇 讜诇讬讻讗 诇讗拽砖讜讬讬 讚讗讻转讬 诇讬诪讗 讻砖讛注诪讬讚 讜讛注专讬讱 讜驻讚讛 讜讗讞"讻 讙讝讝 讚讬砖 诇讜诪专 讻讬讜谉 讚讛讙讬讝讛 诪讞讜讘专 注讚讬讬谉 讘讘讛诪讛 诇讗 诪讛谞讬 讘讛 驻讚讬讬讛 诇讘讚讛 讚讛讜讛 诇讬讛 讻讗讬诇讜 驻讚讛 讗讘专 诪讘讛诪讛 砖讻讜诇讛 拽讚讜砖讛 讚诇讗 诪讛谞讬 讜诇讬讻讗 诇诪讬诪专 谞诪讬 讻砖驻讚讛 讻讜诇讛 讚讗诐 讻谉 讛讜讬讗 讻讞讜诇讬谉 诇讻诇 讚讘专讬讛 讜讚讜"拽:


讘讚"讛 讘诪拽讚讬砖 讙讬讝讛 讻讜' 讗讘诇 专讘讗 诇讬转 诇讬讛 讚专砖讗 讻讜' 诪讚讘注讬 讘住诪讜讱 讜讗诇讗 讻讜' 注讻"诇 讗驻砖专 讚讛讻讬 诪砖诪注 诇转诇诪讜讚讗 讚专讘讗 诇讬转 诇讬讛 讚专砖讗 讚专讘讬 诪谞讬 诪讚驻诇讬讙 注诇讬讛 讚专讘讬 诪谞讬 诇讗讜拽诪讗 诪转谞讬' 讘讗讜拽诪转讗 讗讞专讬谞讗 讜诇讗 谞讬讞讗 诇讬讛 讘讗讜拽诪转讗 讚专讘讬 诪谞讬 讜讚讜"拽:





诪讛专"诐

讘诪转谞讬' 讜讘"讛 讗讜诪专讬诐 讞诪砖 砖谞讗诪专 讞诪砖 爪讗谉 讜讙讜' 讻爪"诇:


讘讙诪' 讗诇讗 爪讗谞讱 诇诪讗讬 讗转讗. 讬"诇 诪讗讬 驻专讬讱 讛讗 讗爪讟专讬讱 爪讗谞讱 讜诇讗 砖诇 注讜讘讚 讻讜讻讘讬诐 讻讙讜谉 讛诇讜拽讞 讙讝 爪讗谞讜 砖诇 注讜讘讚 讻讜讻讘讬诐 讚讗爪讗谉 讚讬讚讬讛 拽驻讬讚 专讞诪谞讗 讜诇讗 讗讙讬讝讬 讚讬讚讬讛 讜注讬讬谉 讘讚祝 讝讛 注"讘 讘转讜住' 讚"讛 讜讗讬 讘注讬转 讗讬诪讗 讜讻讜':


讘专砖"讬 讚"讛 讗"讛 讚讘讞讜抓 诪讙讬讝转讛 讜讻讜' 讗驻讬' 拽讚砖讬 诪讝讘讞 谞诪讬 讜讛讜讗 住讛"讚 讜诪讛 砖讻转讘 讗讞"讻 讜讘讚讬注讘讚 讜讙讝讝 谞"诇 讚讟"住 讛讜讗 讜爪专讬讱 诇诪讜讞拽讜:


讘转讜住' 讚"讛 讜讛讗 讘注讬 讛注诪讚讛 讜讛注专讻讛 讜讻讜' 讜讬"诇 讚讘砖注转 驻讚讬讬讛 讘注讬谞谉 讛注诪讚讛 讜讛注专讻讛. 讜注讚讬讬谉 讬砖 诇讚拽讚拽 讜诇讜拽诪讗 讻讙讜谉 砖讛注诪讬讚 讜讛注专讬讱 讜驻讚讛 讜讗讞"讻 讙讝讝 讜讗注驻"讬 讻谉 驻讟讜专 讚讙讜祝 讛爪讗谉 诇讗 驻讚讛 讜谞砖讗专讛 拽讚讜砖讛 讜讬砖 诇讬讬砖讘 拽爪转 讚讻砖讛讙讬讝讛 诪讞讜讘专转 讜谞注砖讛 讘讛诐 讛注诪讚讛 讜讛注专讻讛 讗讬谉 驻讜讚讬谉 讗讞"讻 讛讙讬讝讛 诇讘讚讛 讜转砖讗专 讛爪讗谉 拽讚讜砖讛 讜诇讗 诪爪讬 诇讗讜拽诪讗 讻砖驻讚讛 讙诐 讛爪讗谉 讜讗讞"讻 讙讝讝讛 讚讗"讻 诪拽专讬 砖驻讬专 爪讗谞讱:





讞讻诪转 砖诇诪讛

专砖"讬 讘讚"讛 讗讬 讛讻讬 讻讜' 讜讘讚讬注讘专 讜讙讝讝. 谞"讘 谞"诇 讟"住 讜讛讻讬 讛讜讗 讜讘讚诇讗 注讘专 讜讙讝讝 讚讗诇"讻 诪讗讬 诪拽砖讛 讗讬 讛讻讬 讗驻讬' 拽讚砖讬 诪讝讘讞 谞诪讬 讚诇诪讗 诪砖讜诐 讛讻讬 诇讗 诪讜拽讬 讘拽讚砖讬 讛诪讝讘讞 讚诇讗 讘注讬 诇讗讜拽诪讬 讘注讘专 讜讙讝讝 讜讗讬讬专讬 讘讗讬住讜专讗 讜注讜讚 诪讛讬讻讗 转讬转讬 讚讛讗 讗讬住讜专 讙讬讝讛 讘拽讚砖讬诐 诪讘讻讜专 讬诇驻讬谞谉 讜讛转诐 讻讜诇讜 拽讚讜砖 讗讘诇 讛讬讻讗 讚讗拽讚讬砖 讞讜抓 诇讙讬讝讜 诪讛讬讻讗 转讬转讬 诇讗讬住讜专 讗诐 诇讗 诇驻讬 讛诪住拽谞讗 讚诪砖谞讬 讚驻砖讟讛 讘讻讜诇讛 讜注讜讚 讛诇讗 专砖"讬 讙讜驻讬讛 驻讬' 诇拽诪谉 讻讞砖讬 讛讙讬讝讛 讛谞讬讟诇转 诪讻讞砖转 讛讘砖专 讜讗住讜专 诇讙讜讝讝讛 讚诪砖诪注 讛讗 诇讗讜 讛讻讬 砖专讬 诇讙讜讝讝讛 讜讚讜"拽:





专砖"砖

讘诪砖谞讛 讜专讛"讙 讗"谞 讗诇讗 讘专讞诇讜转. 拽"诇 讚讛讗 诪讜讻讞 讘驻讬"讙 讚诪谞讞讜转 诪"讝 讚专讞诇 讛讬讗 谞拽讘讛 讘转 砖转讬 砖谞讬诐. 讜专讛"讙 谞讜讛讙 讙"讻 讘讝讻专讬诐 讜讘讘谞讬 砖谞讛. 讟驻讬 讛"诇 诇诪讬转谞讬 讻砖讘讬诐 砖讻讜诇诇 讻讜诇谉 诇驻诪砖"讻 讘驻住讞讬诐 (住讟 讘). 砖讜讘 专讗讬转讬 诇讛诪讛专砖"讗 讘讞"讗 诇拽诪谉 (拽诇讝 讘) 砖讛注讬专 拽爪转 讘讝讛:



砖诐 诪砖拽诇 讞诪砖 住诇注讬诐 讘讬讛讜讚讛 砖讛谉 讻讜'. 讻讝讛 讘讻转讜讘讜转 (住讚 讘) 讘诪砖谞讛:





讛讙讛讜转 讬注讘"抓

专砖"讬 讚"讛 讗讬 讛讻讬 讜讻讜壮 讜讘讚注讘专 讜谞讚驻住 讘爪专讜 专砖"诇 讙专讬住 讘讚诇讗 注讘专. 谞"讘 讛讙讛转讜 讗讬谞讛 谞专讗讬转 讜拽"诇 砖讜讘 专讗讬转讬 诪讛专砖"讗 诪拽讬诐 讛谞讜住讞 砖诇驻谞讬谞讜 讜讚讘专讬讜 谞专讗讬诐:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 注讚 砖爪讘注讜. 讻讗谉 砖讬讬讻讬诐 讚讘专讬 转讜住' 诇拽诪谉 讚祝 拽诇讝 注"讘 讚"讛 注讚 砖爪讘注讜:


转讜住' 讚"讛 讜讛讗 讘注讬 讛注诪讚讛 讜讛注专讻讛. 注讬' 诪注讬诇讛 讚祝 讟讜 注"讗 转讜住' 讚"讛 讜讗驻讬诇讜:





讞讬讚讜砖讬 讞转"住

专讗砖讬转 讛讙讝 讜讻讜' 讛' 专讞诇讜转 讙讜讝讝转 诪谞讛 诪谞讛 讜驻专住 讜讞讻诪讬诐 讗讜诪专讬诐 讻"砖 注讬讬谉 诪"砖 专砖讘"讗 诇拽诪谉 拽诇"讝 讘砖诐 专诪讘"谉 注驻"讬 转讜住驻转讗 砖讗讬谉 讘讬谉 专' 讚讜住讗 诇专讘谞谉 讗诇讗 讚讘专 诪讬注讜讟 注"砖 讜注讬讬谉 讘转讜住' 讘"讘 拽"谞 注"讗 砖转诪讛讜 诪谞"诇 讛谞讬 砖讬注讜专讬诐 讜讘诪讗讬 驻诇讬讙讬. 讜谞"诇 讚讗注"讙 讚讛讗 讚讗诪专讬谞谉 讻诪讛 谞讜转谉 诇讜 诪讬讬专讬 讘诪讬 砖讬砖 诇讜 讙讬讝讛 讛专讘讛 讜专讜爪讛 诇讞诇拽讛 诇讻讛谞讬诐 讛专讘讛 砖诇讗 讬驻讞讜转 诇讗' 诪讛诐 诪砖讬注讜专 讘讙讚 拽讟谉 砖诇 讘讙讚讬 讻讛讜谞讛. 砖讛讜讗 讗讘谞讟 讜讗讘谞讟 砖诇 讻讛谞讬诐 讗专讻讜 诇"讘 讗诪讛 讻诪"砖 专诪讘"诐 驻"讬 诪讻诇讬 诪拽讚砖 诪"诪 讙诐 讘转讞诇转 砖讬注讜专 讛驻专砖转 砖讛讬讗 讻讚讬 谞转讬谞讛 讙"讻 谞转讬谞讛 砖诇讜 讻砖讬注讜专 讗讘谞讟 讻诇 砖讛讜讗 讻讚讬 砖讬讻专讜讱 注讻"驻 驻注诐 讗讜 驻注诪讬诐 住讘讬讘 讙讜驻讜. 讜讛砖转讗 驻诇讬讙讜 专' 讚讜住讗 讜专讘谞谉 讗讬讛 诪拽讜诐 讞讙讬专转 讛讗讘谞讟 讜讛讜讗 驻诇讜讙转转 专诪讘"诐 讜专讗讘"讚 讘讛诇' 讻诇讬 诪拽讚砖 讜驻诇讜讙转转 专砖"讬 讜转讜住' 诇专砖"讬 讜专诪讘"诐 讞讜讙专讬诐 诇诪注诇讛 诪讟讘讜专讜 住诪讜讱 诇讗爪讬诇讬 讬讚讬讜 转讞转 诇讘讜 讜砖诐 讗讬谞讜 爪专讬讱 讗讘谞讟 讙讚讜诇 讻诇 讻讱. 讜诇转讜住' 讜专讗讘"讚 讞讜讙专讬谉 注诇 讛讻专住 砖砖诐 讗讚诐 专讞讘 讘讬讜转专 讜爪专讬讱 讗讘谞讟 讙讚讜诇 讜讛讬讬谞讜 讚注转 专' 讚讜住讗 讻谞诇注"讚:


讘诪讜拽讚砖讬诐 诪"讟 诇讗 驻讬' 讬转谞谞讜 诇讻讛谉 讜讛讜讗 讬驻讚谞讜 诇注爪诪讜 讜讻诪"砖 转讜住' 讚"讛 诇驻专讜拽 讜讻讜' 讜讗转讬' 讻诪"讚 讘讘"诪 谞"讝 讜讘转诪讜专讛 讻"讝 讚诪谉 讛转讜专讛 住讙讬 讘讛讻讬 讗讘诇 诇诪"讚 讚诪谉 讛转讜专讛 爪专讬讱 诇讛砖诇讬诐 讚诪讬讜 谞讛讬 讛拽讚砖 讬爪讗 诇讞讜诇讬谉 讘驻专讜讟讛. 讗讘诇 注讻"驻 诪讞讬讬讘 诇讛砖诇讬诐 讚诪讬讜 诇讙讝讘专 讗"讻 诇讗 讬讛讬讘 诪讬讚讬 诇讻讛谉 讜讘拽专讗 谞转讬谞讛 讻转讬讘讛 讗注"讻 讻谞"诇. 讜诇驻"讝 诇诪讗讬 讚讗诪专 专讘讗 诇拽诪谉 讘诪拽讚讬砖 讙讬讝讛 注爪诪讛 诪讬 砖讗讬谞讜 诪讞讜住专 讗诇讗 谞转讬谞讛 讬爪讗 讝讛 砖诪讞讜住专 驻讚讬讜谉. 讝讛 讗讬谞讜 讗诇讗 诇讛讱 诇讬砖谞讗 讛转诐 讚专' 讬讜讞谞谉 住"诇 爪专讬讱 诇讛砖诇讬诐 讚诪讬讜 讗"讻 注"讻 讛讬砖专讗诇 讬驻专讜拽 讜讬转谉 诇讻讛谉 讜讛"诇 诪讞讜住专 驻专讬拽讛 讗讘诇 诇诪讗讬 讚拽讬讬"诇 讻诇讬砖谞讗 讚专' 讬讜讞谞谉 住"诇 讗讬谉 爪专讬讱 诇讛砖诇讬诐 讚诪讬讜 讗"讻 讘诪拽讚砖 讙讬讝讛 讬讻讜诇 诇讬转谞讜 诇讻讛谉 讘拽讚讜砖转讛 讜讛讻讛谉 讬驻专讜拽 讘驻专讜讟讛 讜讗讬谉 爪专讬讱 诇讛砖诇讬诐 讚诪讬讜 讗"讻 讗讬谞讜 诪讞讜住专 驻专讬拽讛 讜讛诪拽讚讬砖 讙讬讝转讜 讞讬讬讘 讘专讗砖讬转 讛讙讝 讜诇讗 诪转讜拽诐 诪转谞讬转讬谉 讗诇讗 讘诪拽讚讬砖 爪讗谞讜 讜讻专' 诪谞讬 讘专 驻讟讬砖 讜诪砖讜"讛 讛砖诪讬讟 讛专诪讘"诐 讗讜拽诪转讗 讚专讘讗 讜讗"砖:


讛讗 诇讗讜 讘谞讬 讙讬讝讛 谞讬谞讛讜 讜诇讗 讘注讬 诇讗讜拽诪讗 拽专讗 讘注讘专 讗讚讗讜专讬转讗 讜讙讝讝 讚驻讟专 诪专讗砖讬转 讛讙讝 讚拽讬讬"诇 讚讗讬 诇讛转讬专讗 诇讗 讻转讬讘 拽专讗. 讘讬讘诪讜转 注"讞 注"讗 讜诇讗 讚诪讬 诪讗讬 讚讻转讬讘 讛讬讗 转讜注讘讛 讜讗讬谉 讘谞讬' 转讜注讘讬诐 讚讛讗 诪砖谞讬 砖"住 讛转诐 讘讬讘诪讜转 诪砖讜诐 诇注讬拽专 讗讬住讜专讗 讻转讘讬' 诇讜诪专 砖讛讬讗 转讜注讘讛 讜爪专讬讱 诇讜诪专 砖讗讬谉 讛转讜注讘讛 诪转驻砖讟 注诇 讘谞讬' 讗讘诇 讛讻讗 诇讗 讻转讬讘 讘注讬拽专 讗讬住讜专 讙讬讝转 讛拽讚砖 讜讛讘谉 讝讛. 讜注讜讚 讚讛"诇 诪爪讜讛 讛讘讗讛 讘注讘讬专讛:


诪讚专讘谞谉 住讚"讗 讛讜讗讬诇 讜讻讜' 讛讜爪专讱 诇讝讛 诇转专讜爪讬 诪转谞讬转讬谉 讚拽转谞讬 讗讘诇 诇讗 讘诪讜拽讚砖讬诐 讗讘诇 拽专讗 讻讘专 诪转讜专抓 讚讗转讬 诇拽讚砖讬 讘讚"讛 讻讬讜谉 讚诪讚讗讜专讬讬转讗 诪讜转专 讘讙讬讝讛:


讜讛讗 讘注讬 讛注诪讚讛 讜讛注专讻讛 讻' 转讜住' 讻讬讜谉 砖讛讬' 诪转讞诇讛 诪讞讜讘专 讘讘讛诪讛 讜讻讜' 谞诇注"讚 讛讬讬谞讜 诇诪"讚 讛注讜诪讚 诇讙讝讜讝 诇讗讜 讻讙讝讜讝 讚诪讬' 讗讘诇 诇诪讗讬 讚拽讬讬"诇 讻讙讝讜讝 讚诪讬 讞讜抓 诪砖注专讜 砖诇 注讘讚 诪砖讜诐 讚讗砖讘讜讞讬 诪砖讘讞 讗讘诇 讗讬 诇讗讜 讚讗砖讘讞 诇讗 讛讜讛 讘注讬 注砖专讛 讜讻讛谉 诇驻讚讬讜谉 砖注专 讻诪讘讜讗专 讘住谞讛讚专讬谉 讟"讜 注"讗 讗"讻 讘讙讬讝讛 讚注讜诪讚 诇讙讝讜讝 讜诇讗 讗砖讘讞 拽讬讬"诇 讻讙讝讜讝 讚诪讬 讜诇讗 讘注讬 讛注诪讚讛 讜讛注专讻讛. 讜讗"砖 讛专诪讘"诐 讚诪爪专讬讱 拽专讗 诇拽讚砖讬 讘讚"讛 讜诇讗 讞讬讬砖 诇拽' 讛砖"住 讜讛讗 讘注讬 讛注诪讚讛 讜讛注专讻讛 讜讛讗"砖:


讘诪拽讚讬砖 讘讛诪转讜 讞讜抓 诪讙讬讝讜转讬' 讜驻专讬讱 讗讬 讛讻讬 拽讚砖讬 诪讝讘讞 谞诪讬. 爪"诇 讚驻砖讬讟讗 诇诪拽砖谉 讚讻讬 讛讗讬 讙讜谞讬 诪讜转专 讘讙讬讝讛 诪谉 讛转讜专讛 讗注"讙 讚讙讜祝 讛爪讗谉 拽讚讜砖 诪"诪 讻讬讜谉 讚讛讙讬讝讛 诇讗讬谞讛 拽讚讜砖讛 讙"讻 诇讗 讛讜讛 讚诪讬 诇讘讻讜专 讚讛讜讗 讜讙讬讝转讜 拽讚讜砖 讜注讬拽专 讗讬住讜专 讙讬讝讛 讜注讘讜讚讛 讘讘讻讜专 讻转讬讘 讻爪"诇:


驻砖讟讛 拽讚讜砖讛 讘讻讜诇讛 驻讬专砖"讬 讛讙讬讝讛 拽讚砖讛 诪诪讬诇讗 谞"诇 讛讬讬谞讜 诇驻诪"砖 转讜住' 讚"讛 讜讛讗 讘注讬 讛注诪讚讛 讜讻讜' 讚讻讬讜谉 砖讛讬讗 诪讞讜讘专 讘讘讛诪讛 讛"诇 讻讘讛诪讛 注爪诪讛 讜讻转讘转讬 诇注讬诇 讚讛讬讬谞讜 诇诪"讚 注讜诪讚 诇讙讝讜讝 诇讗讜 讻讙讝讜讝 讚诪讬 讗讘诇 诇诪"讚 讻讙讝讜讝 讚诪讬 诇讗 讘注讬 讛注诪讚讛 讜讛注专讻讛 讜讛讛"谞 讚诇讗 驻砖讟讛 拽讚讜砖讛 讘爪诪专 讜诪"诪 讗"砖 讚注讻"驻 驻砖讟讛 拽讚讜砖讛 讘砖讬注讜专 讻讞讬砖讛 讜诪诪讬诇讗 讗"讗 诇讙讜讝 讚讻讞砖讛 讗讘诇 讗讛"谞 讗讬 谞转诇砖 诪讛爪诪专 注"讬 砖讟讬驻讛 诪讜转专 讛爪诪专 讘讛谞讗讛 讻讬 诇讗 驻砖讟讛 讘讛 拽讚讜砖讛 讻谞诇注"讚 讜注讚讬讬谉 爪"注:


专讘讗 讗诪专 讘诪拽讚讬砖 讙讬讝讛 注爪诪讛 讛专诪讘"诐 诇讗 诪讬讬转讬 诇讬' 讜讻讘专 讻转讘转讬 诇注讬诇 讬砖讜讘 注诇 讝讛 讘注讝讛"讬:


讜转诇诪讬讚讬 讛专讘 诪"讛 诪谞讞诐 驻专讜讬住讟讬抓 注讜专专谞讬 讘住讜祝 驻专拽讬谉 诪转谞讛 讚讻讛谉 诇讗 讝讘谞讬 诇讱 注"砖 讗"讻 诪诪"谞 讗讬 诇讗 诪拽讚讬砖 谞诪讬 讗"讻 诇讬转讘 诇讻讛谉 讘诇讗 驻专讬拽讛. 讜讗讬 讘讛拽讚砖 诪拽讚讬砖 诪转谞讛 讚讻讛谉 讜讛拽讚讬砖 讻诇 讛讙讬讝讛 讗"讻 讛讜讛 讙讬讝讛 诇讝讛 讜爪讗谉 诇讝讛 讬驻讟讜专 诪讻诇讜诐 讻驻讬专砖"讬 砖诐 讜爪"注 讜爪"诇 讻讬讜谉 讚讗讬谉 诪讘讜专专 讞诇拽讜 砖诇 讻讛谉 讗注"讙 讚诇讗 诪拽讚讬砖 诪转谞转讜 砖诇 讻讛谉 讜谞驻拽讗 诪讬谞讬' 讗讬 驻专拽 讬砖专讗诇 诇讻讜诇讬' 讙讬讝讛 讬讻讜诇 诇谞讻讜转 诪谉 讛讛拽讚砖 砖讜讜讬' 讞诇拽讜 砖诇 讻讛谉. 诪"诪 讗讬谞讜 讬讻讜诇 诇讬讟讜诇 讙讬讝讛 讘注讬谉 讜诇讬转谉 诇讻讛谉 讘诇讗 驻讚讬讜谉 转讞诇讛 谞诪爪讗 诪讞讜住专 讙讬讝讛 讜驻专讬拽讛 讜谞转讬谞讛 讻爪"诇. 讗诐 诇讗 谞讚讞拽 讚诪拽讚讬砖 爪讗谉 专拽 诇讙讬讝转讛 讚讛"讗 讛讙讝讘专 讬讙讜讝 讜讬转谉 诇讻讛谉 讗讞专 驻讚讬讜谉 讜讚讜讞拽:





讚讜专 专讘讬注讬

讚祝 拽诇状讛 注状讗 诪砖谞讛 专讗砖讬转 讛讙讝 讜讻讜壮 讛讗 讚拽专讬 诇讬壮 专讗砖讬转 讗讜 讚讗转讗 注诇 讛讝诪谉 砖讬讛讬壮 诪谉 讛拽讜讚诐 讘讝诪谉, 讗讜 讘讗讬讻讜转 砖讬讛讬壮 诪谉 讛诪讜讘讞专. 讜讛谞讛 注诇 专讗砖讬转 讚讙谞讱 讚专砖讬谞谉 讘住驻专讬 砖讗讬谉 转讜专诪讬谉 讗诇讗 诪谉 讛诪讜讘讞专, 讜讻谉 驻住拽 讛专诪讘状诐 专讬砖 驻状讛 诪转专讜诪讜转 讚讗讬谉 转讜专诪讬谉 讗诇讗 诪谉 讛讬驻讛, 讗诇讗 砖诪讘讬讗 拽专讗 讗讞专讬谞讗 诪驻壮 拽专讞 讘讛专讬诪讻诐 讗转 讞诇讘讜 诪诪谞讜. 讜专讗讬转讬 讘转状转 注讛状转 讚谞转注讜专专 注状讝, 讜讻转讘 讚讛讗讬 诇诇讗讜, 讜讗讬讚讱 诇注砖讛, 讜诇讗 谞专讗讛 讻谉 诪专诪讘状诐 砖讬讛讬壮 讘诇讗讜 讜注砖讛. 讜讘诇讗状讛 诇讗 讬讚注转讬 诪讛 讛讜注讬诇 讘转讬专讜爪讜 讛诇讗 讻诪讛 驻注诪讬诐 讻转讬讘 砖诐 讘驻壮 讻诇 讞诇讘 讚讙谉 转讬专讜砖 讜讬爪讛专 讜讗转 讞诇讘讜 诪诪谞讜 讜讻讚讜诪讛, 讛专讬 讗讬讻讗 注砖讛 讟讜讘讗 讚讬转谞讜 诪谉 讛诪讜讘讞专, 讗讘诇 讛拽讜砖讬壮 诪注讬拽专讗 诇讬转讗 讚讛专讬 驻住讜拽 讝讛 讘诪砖谞讛 转讜专讛 讻转讬讘 讜诪住转诐 诇爪专讻讜 讛讜讻驻诇 诪爪讜转 谞转讬谞转 转讜状诪, 讜讻讗谉 诇讗 讻转讬讘 讞诇讘 讗诇讗 拽专讬 诇讬壮 专讗砖讬转 诪砖讜诐 讚讘注讬谞谉 诪谉 讛诪讜讘讞专, 讜讗讬谉 讻讗谉 砖讜诐 讬讬转讜专 讜讙诐 讛住驻专讬 诇讗 讻讬讜谉 诇讜诪专 讚诪讻讗谉 讗谞讜 讬诇驻讬谞谉 讚讘注讬谞谉 诪谉 讛诪讜讘讞专, 讗诇讗 讚诪驻专砖 转讬讘转 专讗砖讬转. 讗诪谞诐 诪爪讜转 专讗砖讬转 讛讙讝 讛讬讗 诪爪讜讛 诪讞讜讚砖转 讘诪砖谞讛 转讜专讛 讚诇讗 谞诪爪讗 讘驻壮 拽专讞 砖诪讜谞讛 砖诐 讻诇 讛诪转谞讜转, 讜讘讜讚讗讬 讗转讗 讛讗讬 砖诐 专讗砖讬转 讚讬转谉 诇讜 诪谉 讛诪讜讘讞专 砖讘讙讬讝讛, 讗诇讗 讚诇讗 谞诪爪讗 讚专砖讛 讝讜 诇讗 讘讙诪壮 讜诇讗 讘住驻专讬, 讜诇注讜诪转 讝讛 讻转讘 讛专诪讘状诐 讘讛诇讻壮 讟状讜 状专讛状讙 诪爪讜转讛 讘转讞诇讛, 讜讗诐 讛驻专讬砖 讘讬谉 讘讗诪爪注 讜讘讬谉 讘住讜祝 讬爪讗状 注讻状诇, 讜讛讜讗 诪转讜住驻转讗 讻讗砖专 讛讘讬讗 砖诐 讛讻状诪. 讜讬砖 诇转诪讜讛 诇诪讛 诇讗 谞讚专讜砖 讙诐 讛讗讬 专讗砖讬转 讘讙讝 讻诪讜 专讗砖讬转 讚讻转讬讘 讘讚讙谉 讚讘注讬谞谉 诪谉 讛讬驻讛 讜讛诪讜讘讞专, 讜诇讗 注诇 讛讝诪谉 砖诪诪讛 砖讙讜讝讝 讘转讞诇讛 讬转谉 诇讻讛谉.


讜诪讛 砖谞专讗讛 诇驻注状讚 讘讝讛 讛讜讗, 讚诪讻讗谉 讗讬讻讗 专讗讬壮 诇诪讛 砖讛住讻讬诪讜 讛驻讜住拽讬诐 讛讗讞专讜谞讬诐 讚讝专讬讝讬谉 讜诪拽讚讬诪讬谉 诇诪爪讜讛 注讚讬祝 诪诪爪讜讛 诪谉 讛诪讜讘讞专. 讜诇讻谉 讬讜转专 诪住转讘专 诇讚专讜砖 专讗砖讬转 讘讙讝 讚讬转谉 诇讜 诪讬讚 讻砖讙讜讝讝 讻砖讬注讜专 谞转讬谞讛 诇讻讛谉 讜诇讗 讬诪转讬谉 注讚 讙诪专 讛讙讝讬讝讛 讻讚讬 诇讬转谉 诇讜 诪谉 讛诪讜讘讞专 砖讘讙讬讝讛 讗讘诇 讘讚讙谉 讚讘注讬谞谉 诪讬专讜讞 讜讚讙谉 讗状讗 诇讜诪专 讚专讗砖讬转 拽讗讬 注诇 讛讝诪谉 砖讬转谉 诇讜 讘转讞诇转 讛诪讬专讜讞 讚讛专讬 讗讬谉 转讜专诪讬谉 诪诪讛 砖谞讙诪专 诪诇讗讻转讜 诇诪讛 砖诇讗 谞讙诪专讛 诪诇讗讻转讜 讻诪讜 砖驻住拽 讛专诪讘状诐 转专讜诪讜转 驻状讛 讛状讚, 讜诇讻谉 诪讜讻专讞讬谉 诇讚专讜砖 讚注诇 讗讬讻讜转 讛转讘讜讗讛 拽讗讬 砖转讛讬壮 讛转专讜诪讛 诪谉 讛诪讜讘讞专 讜讛讬驻讛 讜讗讜诇讬 讙诐 驻砖讟讜转 诇砖讜谉 专讗砖讬转 讬讜转专 诪砖转诪注 注诇 讛讝诪谉 讻诪讜 讘专讗砖讬转 讘专讗 专讗砖讬转 诪诪诇讻转讜. 讜诪状诪 讛讚讬谉 讚讝专讬讝讬谉 讜诪拽讚讬诪谉 注讚讬祝 诪诪爪讜讛 诪谉 讛诪讜讘讞专 谞砖诪注 诪拽专讗 讝讛, 讚讻讬讜谉 讚爪讬讜转讛 讛转讜专讛 诇讛拽讚讬诐 讛谞转讬谞讛 讜诇讗 讛拽驻讬讚讛 讬讜转专 砖讬讛讬壮 诪讞诇讘讜. 讜诇讬讻讗 诪诇转讗 讚诇讗 专诪讬讝讛 讘讗讜专讬讬转讗 讜讚讜状拽.


注状砖 讘讞讜诇讬谉 讗讘诇 诇讗 讘诪讜拽讚砖讬谉 讛专诪讘状诐 讘专讬砖 驻状讬 诪讛诇壮 讘讻讜专讬诐 诪驻专砖 状讻讬爪讚 讛专讬 砖讛拽讚讬砖 讘讛诪讜转 诇讘讛状讘 讜讙讜讝讝谉, 讬讻讜诇 讬讛讬壮 讞讬讬讘 诇驻讚讜转 讜诇讬转谉 诇讻讛谉, 讗讜 砖讛拽讚讬砖 讘讛诪讛 讞讜抓 诪讙讬讝转讛 讬讻讜诇 讬讛讬壮 讞讬讬讘 讘专讗砖讬转 讛讙讝, 转状诇 爪讗谞讱 讗讬谉 讗诇讜 爪讗谞讜状 注讻状诇 讜注讬讬谉 讘讻状诪 诪讛 砖讛讘讬讗 讘砖诐 讛专状讬 拽讜专拽讜住 砖转诪讛 注诇讬讜, 讜诪讛 砖讻转讘讜 讛讗讞专讜谞讬诐 讝状诇.


讜讙诐 讗谞讬 讗注谞讛 讞诇拽讬 讘讚讬讘讜专讬诐 讛讘讗讬诐 讘讬讬砖讜讘 讛谞讬 驻住拽讬 讛专诪讘状诐 讗讘诇 讻注转 讗注讜专专 注诇 拽讜砖讬壮 讞讚砖讛 砖诇讗 谞转注讜专专讜 砖讜诐 讗讞讚 诪谉 讛讗讞专讜谞讬诐 讜谞讜砖讗讬 讻诇讬讜, 讜讛讜讗 讚讛专诪讘状诐 讛讜住讬祝 注讜讚 诪讛 砖诇讗 谞讝讻专 讘诪砖谞讛. 讚讻诇 讛拽讚砖讬诐 砖拽讚诐 诪讜诐 拽讘讜注 诇讛拽讚砖谉 讜谞驻讚讜 砖讞讬讬讘讬诐 讘专讛状讙, 讗讘诇 讗诐 拽讚诐 讛拽讚砖谉 讗转 诪讜诪诐 讜谞驻讚讜 驻讟讜专讬谉 诪专讛状讙. 讜讛讻状诪 爪讬讬谉 诇讚讬谉 讝讛 诪砖谞讛 讚专讬砖 驻壮 讛讝专讜注 讜驻状讘 讚讘讻讜专讜转 讻讬 诇注谞讬谉 讝专讜注 讜讛诇讜讛状拽, 讜讻谉 诇注谞讬谉 讘讻讜专讜转 转谞讗 讛转谞讗 讚诪砖谞讬讜转 讛谞讬 讚讬谞讬诐, 讜讘讛讙讛 砖诐 讻转讘 讚讛转谞讗 讚诪转谞讬壮 诇讗 谞讞讜转 诇讗砖诪注讬谞谉 讚讬谞讬诐 讗诇讜 讘专讛状讙, 讗讘诇 诪拽讜专谉 讘转讜住驻转讗 砖讛专诪讘状诐 讛讘讬讗 诪诪砖 诇砖讜谉 讛转讜住驻转讗. 讜讛谞讛 讛讗 讚转谞讗 讚讬讚谉 诇讗 谞讞讜转 诇讚讬谞讬诐 讗诇讜 讘专讛状讙 讻诪讜 讘诪转谞讜转 诇注讬诇 讜讘讘讻讜专讜转, 讬状诇 诪砖讜诐 讚讞讬讜讘 专讛状讙 讘拽讚讜砖转 讘讛状讘 砖谞驻讚讜 砖讛谉 讞讜诇讬谉 讙诪讜专讬谉 诇讻诇 讚讘专 讗驻讬诇讜 诇讙讬讝讛 讜注讘讜讚讛 讜诇讛讗讻讬诇谉 诇讻诇讘讬诐, 讗讬谉 砖讜诐 讞讬讚讜砖 讜诇讗 拽转谞讬 诇讛讜 诇注讬诇 讜讘讘讻讜专讜转 讗诇讗 诇讚讬讜拽讗 讚拽讜讚诐 砖谞驻讚讜 讗讬谉 谞讜讛讙 讘讛谉 讜讻讚诪讚讬讬拽 讻谉 砖诐 讘讘讻讜专讜转 讬状讚 注状讗 讚讗诇讜 讘专讬砖讗 讚诪转谞讬壮 讚拽转谞讬 谞讜讛讙 讘讞讜诇讬谉 讗讘诇 诇讗 讘诪讜拽讚砖讬诐 诪拽讚砖讬 诪讝讘讞 诪讬讬专讬, 讻诪讘讜讗专 讘诪砖谞转讬谞讜 诇注讬诇 讚诇讗驻讜拽讬 诪拽状讜 讗转讗, 讗讘诇 讻讗谉 讘专讗砖讬转 讛讙讝 讚讛讗讬 讗讘诇 诇讗 讘诪讜拽讚砖讬谉 注状讻 讗拽讚砖讬 讘讛状讘 拽讗讬 讚诪拽讚砖讬 诪讝讘讞 讗住讜专讬诐 讘讙讬讝讛 讜讻诪讘讜讗专 讘讙诪壮, 讗状讻 讛讗讬 讚讬谞讗 讚讗诐 谞驻讚讜 讜驻拽注 拽讚讜砖转讬讬讛讜 诇讙诪专讬 讚讞讬讬讘 讛讜讗 诪砖谞讛 砖讗讬谞讛 爪专讬讻讛. 讜讚讬谉 讛砖谞讬 讚拽讚诐 讛拽讚砖谉 讗转 诪讜诪诐 讜谞驻讚讜 讚讛讬讬谞讜 驻住讛诪状拽 讚驻讟讜专讬诐 诪专讛状讙 讛专讬 讛讬讬谞讜 讛讱 讚拽讚砖讬 诪讝讘讞 讚驻专讬讱 注诇讬讬讛讜 讘讙诪壮 讟注诪讗 讚讻转讘 爪讗谞讱 讜诇讗 砖诇 讛拽讚砖 讜讻讜壮 讛讗 诇讗讜 讘谞讬 讙讬讝讛 讜注讘讜讚讛 谞讬谞讛讜, 讜讛专讬 驻住讛诪状拽 谞诪讬 讗住讜专讬诐 讘讙讬讝讛 讜注讘讜讚讛 诪讛状转 讗讜诇诐 讛转讜住驻转讗 诇讗 拽转谞讬 讻诇诇 讛讗讬 专讬砖讗 讚诪转谞讬壮 讚谞讜讛讙 讘讞讜诇讬谉 讜诇讗 讘诪讜拽讚砖讬谉 (讜驻诇讗 讜讛驻诇讗 讚讘驻壮 讛讝专讜注 诇讗 拽转谞讬 诪讗讜诪讛 诪讚讬谉 拽讚砖讬诐 讜专拽 讘讛讗讬 讚讬谞讗 讚讛诪砖转转祝 注诐 讛讻讛谉 爪专讬讱 诇专砖讜诐 拽转谞讬 讘驻住讛诪状拽 讗状爪 诇专砖讜诐) 讜诇讻谉 拽转谞讬 讘拽讚砖讬 讘讛状讘 砖谞驻讚讜 讚讞讬讬讘, 讜诪诪讬诇讗 谞讚注 讚讘砖诇讗 谞驻讚讜 驻讟讜专. 讜讛讗 讚拽转谞讬 讚讘驻住讛状诪 砖谞驻讚讜 讚驻讟讜专 讗注状驻 讚讗住讜专讬诐 讘讙讬讝讛 诪状诪 讘注讘专 讜讙讝讝 诪砖诪讬注谞讜 讚驻讟讜专 讜诪讛 讚诇讗 谞讬讞讗 诇讬壮 诇讛砖状住 诇讗讜拽诪讗 诪转谞讬壮 讘拽讚砖讬 诪讝讘讞 讜注讘专 讜讙讝讝, 讻转讘 讘讞壮 拽状讝 讝爪状诇, 诪砖讜诐 讚讗讬 诇讛转讬专讗 诇讗 讻转讘 拽专讗 讻讘讬讘诪讜转 专讬砖 讚祝 注状讞, 讜讻转讘 注讜讚 诪砖讜诐 讚讛讜讛 诪讛讘讘状注, 讛谞讛 讟注诐 讝讛 讛讗讞专讜谉 诇讗 讛讘谞转讬 讚讛专讬 讘砖讜驻专 砖诇 注讜诇讛 诇讘转专 讚诪注诇 讚谞驻拽讗 诇讞讜诇讬谉 讬爪讗 讻讚讗诪专讬谞谉 讘专状讛 讻状讞 注状讗, 讜诇讬讻讗 诪砖讜诐 诪讛讘讘状注, 讜讛讻讗 讘讙讝讝 注讜诇讛 诇讛讞讝讬拽 讘讙讬讝讛 讛专讬 诪注诇 讜讬爪讗讛 讛讙讬讝讛 诇讞讜诇讬谉, 讜诇诪讛 讬驻讟讜专 诪砖讜诐 诪讛讘讘状注 讛讗 讞讚讗, 砖谞讬转 诇讗 砖诪注谞讜 诪注讜诇诐 诇驻讟讜专 讗讚诐 诪讞讬讜讘讗 讚专诪讬壮 注诇讬讛 诪砖讜诐 诪讛讘讘状注 讗诇讗 讚讗诪专讬谞谉 诇讗 讬爪讗 讜爪专讬讱 诇拽讬讬诐 讛诪爪讜讛 讘讚讘专 讗讞专, 讗讘诇 诇驻讟专讜 诪讞讬讜讘讗 讚注诇讬讜 驻砖讬讟讗 讚诇讗, 砖诇讗 讬讛讬壮 讞讜讟讗 谞砖讻专. 讜讻诪讜 砖诇讗 谞驻讟专 讗转 讛谞讜砖讗 谞砖讬诐 讘注讘讬专讛 讜讗驻讬诇讜 讞讬讬讘讬 讻专讬转讜转 诪诇诪讜诇 讜诇驻讚讜转 讗转 讘谞讜 讚谞讜诇讚 讘注讘讬专讛. 讜诪讛 砖讗诪专讜 讛专讬 砖讙讝诇 住讗讛 讞讟讬诐 讟讞谞讜 讜讗驻讗讜 讜诪讘专讱 讗讬谉 讝讛 讗诇讗 诪谞讗抓 讻讘专 讻转讘讜 讚诇讗 讗转讜 讞讝状诇 诇驻讟专讜 诪讘专讻转 讛诪讝讝谉 讗讜 诪讘专讻转 讛谞讛谞讬谉 讘砖讘讬诇 砖诇讞诪讜 讘讗 诪谉 讛讙讝诇 讗诇讗 诇讜诪专 砖诇讗 讬注诇讛 诇专爪讜谉 诇驻谞讬讜 讬转壮 讗讘诇 诇注讜诇诐 讞讬讬讘 诇讘专讱. 讜讛讻讗 讜讚讗讬 驻砖讬讟讗 讚诇讗 讬驻讟讜专 诪诇讬转谉 诇讻讛谉 讛讙讬讝讛 诪砖讜诐 讚注讘专 注讘讬专讛 讘诪讛 讚讙讝讝 讻讗谉 拽讚砖讬诐, 讗讘诇 讟注诪讗 拽诪讗 讚讗讬 诇讛转讬专讗 诇讗 讻转讘 拽专讗 谞讻讜谉 讛讜讗, 讜讗状讻 讛讗讬 爪讗谞讱 注状讻 诇讗讜 诇诪讬注讜讟讬 拽讚砖讬 诪讝讘讞 讗转讗, 讗诇讗 讚诪状诪 讛讚讬谉 讚讬谉 讗诪转 讚驻讟讜专讬谉 讚讗诐 谞诪注讟 诪爪讗谞讱 爪讗谉 砖讜转驻讜转 砖诇 讬砖专讗诇 讗讜 砖诇 谞讻专讬 讻讚诇拽诪谉 讗讝 诪诪讬诇讗 讚砖诇 拽讚砖讬诐 谞诪讬 讗讬转诪注讟 讚诇讗 讙专注 诪砖讗专 砖讜转驻讜转 讚讗驻讬诇讜 诇专讬讜讛状讙 讚拽讚砖讬诐 拽诇讬诐 诪诪讜谉 讘注诇讬诐 讛诐, 诪状诪 讛专讬 注讻状驻 讗讬转 诇讙讘讜讛 讞诇拽 讘讛谉 注讚 砖诇讗 诪拽专讬 爪讗谞讱. 讜讗状讻 诇讻讗讜专壮 拽砖讛 诇诪讛 诇讗 诪爪讬 诪讬讬专讬 讘拽讚砖讬 诪讝讘讞 讜讘注讘专 讜讙讝讝, 讜讛拽专讗 讘讗诪转 诇讗 讗转讗 讗拽讚砖讬诐 讗诇讗 讗砖讜转驻讜转 讜拽讚砖讬诐 诪诪讬诇讗 谞转诪注讟. 讗讘诇 讝讛 诇拽状诪, 讚讗诐 讛拽专讗 诇讗 讗转讗 诇诪讬注讜讟讬 拽讚砖讬诐 讜专拽 诪诪讬诇讗 谞砖诪注 诪诪讬注讜讟 讚砖讜转驻讜转 讗状讻 讙诐 讛转谞讗 讛讬壮 讚讬 诇讛砖诪讬注谞讜 注讬拽专 讛讚讬谉 讚砖讜转驻讜转 讬砖专讗诇 讗讜 谞讻专讬 驻讟讜专 讗砖专 讝讗转 谞诇诪讚 诪拽专讗 讚爪讗谞讱, 讜拽讚砖讬诐 诪诪讬诇讗 谞砖诪注, 讜讙诐 讗讬谉 诇驻专砖 讚诇讗 讘诪讜拽讚砖讬谉 讛讬讬谞讜 讘驻住讛诪状拽, 讚驻住讛诪状拽 诇讗 谞拽专讗讜 拽讚砖讬诐 讚讞讜诇讬谉 讛诪讛 诇讻诇 讚讘专, 讗诇讗 讗住讜专讬诐 讘讙讬讝讛 讜注讘讜讚讛, 讗讜诇诐 讛转讜住驻转讗 讚诇讗 拽转谞讬 讛讗讬 讚讗讬谞讜 谞讜讛讙 讘诪讜拽讚砖讬谉 砖驻讬专 讘注讬 讛谞讬 转专转讬 讚拽讚诐 诪诪讜谉 诇讛拽讚砖谉 讜谞驻讚讜 讚讞讬讬讘 讘专讛状讙, 讻讚讬 诇讚讬讬拽 讚讘诇讗 谞驻讚讜 驻讟讜专讬谉 讜诪讟注诐 砖驻讟讜专 讘诪转谞讜转, 讗诇讗 讚专砖状讬 讜转讜住壮 砖诐 讘讘讻讜专讜转 驻诇讬讙讜 讘讛讗 讚拽讗诪专 讘讙诪壮 砖诐 讚拽讚讜砖转 讚诪讬诐 谞诪讬 诪讚讞讬 讚诇专砖状讬 讛驻讬专讜砖 讚讬诇驻讬谞谉 拽讚讜砖转 讚诪讬诐 诪驻住讛诪状拽 讚谞转诪注讟 讜讚讗转拽砖讜 诇爪讘讬 讜讗讬诇, 讜讛转讜住壮 住讘专讜 讚诪讗转 讛注诐 讻转讬讘 讜诇讗 诪讗转 讛讛拽讚砖, 讜讻讗砖专 讛讗专讻转讬 讘讝讛 诇诪注诇讛 讘驻壮 讛讝专讜注. 讜讗讞状讻 拽转谞讬 讚讘讛拽讚砖谉 拽讚诐 诇诪讜诪谉 讜谞驻讚讜 讚讛讬讬谞讜 驻住讛诪状拽 讚驻讟讜专 讜讗注状讙 讚讗住讜专讬诐 讘讙讬讝讛 诪状诪 讛拽专讗 讚讗讬转拽砖讜 诇爪讘讬 讜讗讬诇 诇讗讜 诇专讛状讙 讗转讗 讗诇讗 诇讻诇 砖讗专 诪讬诇讬 讜诪诪讬诇讗 讙诐 专讛状讙 讘讻诇诇 讘注讘专 讜讙讝讝, 讜讘拽讚砖讬 诪讝讘讞 讘注讘专 讜讙讝讝 讚驻讟讜专 诇专砖状讬 拽状讜 讛讜讗 诪驻住讛诪状拽, 讚讛专讬 专拽 诪爪讚 拽讚讜砖转 讗讬住讜专 讙讬讝讛 讜注讘讜讚讛 驻讟讜专 诇讛讜 诪讻砖状讻 讘诇讗 谞驻住诇讜 诇诪讝讘讞. 讜诇转讜住壮 诪讗讞专 讚讗讬诪注讟 砖讜转驻讜转 讗讜 讚讬砖专讗诇 讗讜 讚谞讻专讬 讛状讛 拽讚砖讬 诪讝讘讞 讚注讻状驻 讗讬谉 爪讗谞讜 诪拽专讬.


讜讗讞专讬 讛爪注转 讛讚讘专讬诐 讬砖 诇转诪讜讛 注诇 讛专诪讘状诐 砖讛讘讬讗 讛诪砖谞讛 讜讙诐 讛转讜住驻转讗 讜讛讜讗 诇驻诇讗 讘注讬谞讬, 讚讛讗讬 讚讬谉 讚拽讚砖讬 讘讛状讘 砖谞驻讚讜 砖讞讬讬讘, 诇讗 讛讬壮 爪专讬讱 诇讛讘讬讗 诪砖讜诐 讚驻砖讬讟讗 讜诇讚讬讜拽讗 讚讘诇讗 谞驻讚讜 驻讟讜专 诇状爪 讚讛讻讬 诪驻讜专砖 讗讜诪专 讻谉 讘讛讗 讚讗讬谞讜 谞讜讛讙 讘诪讜拽讚砖讬谉 讚诪驻专砖 讛专诪讘状诐 讚讗拽讚砖讬 讘讛状讘 拽讗讬. 讜讛讚讬谉 讛砖谞讬 讘驻住讛诪状拽 讘注讘专 讜讙讝讝 讚驻讟讜专, 砖讛讜讗 诪讟注诐 讚讗讬转 讘讬壮 爪讚 拽讚讜砖讛 讻讬 讻谉 砖讬讟转 讛专诪讘状诐 讝状诇 讘砖讬讟转 专砖状讬 讜讻诪讜 砖讘讬讗专谞讜 讘驻壮 讛讝专讜注 诇注讬诇, 讜讗状讻 诪讻砖状讻 拽讚砖讬 诪讝讘讞 砖诇讗 谞驻住诇讜 讜拽讚砖讬 讘讛状讘 砖诇讗 谞驻讚讜 讚驻讟讜专讬谉 诪砖讜诐 拽讚讜砖讛 讚讗讬转 讘讛讜, 讜诇讗 讘注讬谞谉 诪讬注讜讟讗 讚爪讗谞讱 讜讛专诪讘状诐 讛讘讬讗 注诇 驻讟讜专 讚拽讚砖讬 讘讛状讘 诪砖讜诐 讚讗讬谉 讝讛 爪讗谞讜, 讜讘讗诪转 讗讬谉 讝讛 爪讜专讱 讚转驻状诇 诪砖讜诐 讚拽讚讜砖讛 砖讘讜 驻讜讟专 讜诪讙诪壮 讚讚专砖 诪爪讗谞讱 诇诪讬注讜讟讗 爪讗谉 拽讚砖讬 讘讛状讘 讗讬讻讗 专讗讬壮 谞驻诇讗讛 谞讙讚 专砖状讬 讜讛专诪讘状诐 讝状诇, 讚驻住讛诪状拽 讚讜拽讗 讗讬诪注讟讜 讜诪砖讜诐 讚讛转讜专讛 拽专讗谉 爪讘讬 讜讗讬诇 讜讻诪砖状讻 讛转讜住壮 砖诐 讘讘讻讜专讜转, 讗讘诇 拽讚砖讬诐 讛谉 砖诇 诪讝讘讞 讜讛谉 砖诇 讘讛状讘 诇讗 谞转诪注讟讜 诪讝讛, 讜讻诪讜 砖讛讗专讻谞讜 诇诪注诇讛 讘驻壮 讛讝专讜注 讜诇讻谉 讘注讬谞谉 讻讗谉 拽专讗 讚爪讗谞讱 诇诪讬注讜讟讗 拽讚砖讬 讘讛状讘 讜讙诐 拽讚砖讬 诪讝讘讞 讘注讘专 讜讙讝讝 讗讘诇 讛专诪讘状诐 诪讝讻讬 讻讗谉 砖讟专讬 诇讘讬壮 转专讬 诇驻讬 砖讬讟转讜 讻谞状诇 讜爪注状讙 讜讚讜状拽.


注状砖 诪砖谞讛 诪诇讜讘谉 讜诇讗 爪讜讗讬, 讜驻专砖状讬 砖诇讗 谞转诇讘谉 注讚讬讬谉 讻讜诇讜. 讻讜讜谞转讜 讚讻讬讜谉 讚拽转谞讬 诪诇讜讘谉 驻砖讬讟讗 讚诇讗 爪讜讗讬 诇讻谉 诪驻专砖 讚诇讗 谞转诇讘谉 讻讜诇讜 讜讚讜状拽.


注状砖 诇讗 讛住驻讬拽 诇讬转谞讜 诇讜 注讚 砖爪讘注讜 驻讟讜专 讜驻专砖状讬 讝状诇 讚拽谞讬壮 讘砖讬谞讜讬 讜讛讜讛 诇讬壮 诪讝讬拽 诪转谞讜转 讻讛讜谞讛 讗讜 砖讗讻诇谉 注讻状诇, 讛谞讛 讛讙诐 讚讘讙诪壮 讘状拽 住状讜 讜讘砖讗专 诪拽讜诪讜转 讛讘讬讗 讛讗讬 讚讬谞讗 诇注谞讬谉 砖讬谞讜讬 拽讜谞讛, 诪状诪 谞专讗讛 诇驻注状讚 讚诇讗 砖讬讬讱 讻讗谉 诇讜诪专 讚拽谞讬壮 讘砖讬谞讜讬 讚讛讗 讙诐 诇驻谞讬 讛砖讬谞讜讬 讚讬讚讬壮 讛讜讗, 讚讛讗 专拽 诪爪讜转 谞转讬谞讛 注诇讬讜, 讜诇讗 注讜讚 讗诇讗 讚注状讻 讘爪讘注讜 讻诇 讛讙讬讝讛 讚讜拽讗 驻讟讜专 讻诪砖状讻 讛转讜住壮 讘讘讘状拽 讜讻谉 讘讬讗专 讛诪诇状诪 讘驻状讬 讛状讛 诪讘讻讜专讬诐, 讜讗状讻 讗讬讝讛 拽谞讬谉 砖讬讬讱 讘砖诇讜, 讜注讜讚 讚诇讗 诪砖诪注 讻诇诇 砖爪讘注讜 讻讚讬 诇讙讝讜诇 讛砖讘讟, 讗诇讗 讗讬专注 砖诇讗 讛住驻讬拽 诇讬转谉 注讚 砖爪讘注讜, 讜讻讬 谞讬诪讗 讚讘驻拽讚讜谉 谞诪讬 讬拽谞讛 讛谞驻拽讚 讗转 讛讞驻抓 注状讬 砖讬谞讛 讜讬讜讻诇 诇讛讞讝讬拽 讘讞驻抓 砖诇 讞讘讬专讜 讜讬砖诇诐 砖讜讜讬讜 讗转诪讛讛? 讗讘诇 讛讻讜讜谞讛 讻讗谉 讚讻诇 砖谞砖转谞讛 砖爪讘注讜 诇讗 谞拽专讗 转讜 讙讬讝讛, 讜诪诪讬诇讗 驻拽注 讛讞讬讜讘 谞转讬谞讛 诪诪谞讜, 讚讙讝 讗诪专 专讞诪谞讗 讜诇讗 爪诪专 爪讘讜注 讚诇讗 谞拽专讗 讙讝. 讜诪诪讬诇讗 砖诪注讬谞谉 诪谞讬壮 讚诇注谞讬谉 讙讝诇谉 谞诪讬 转讜 诇讗 拽专讬谞谉 讘讬壮 讜讛砖讬讘 讗转 讛讙讝诇讛 讗砖专 讙讝诇 讻注讬谉 砖讙讝诇, 讜诇讻谉 诪讛 砖讻转讘 专砖状讬 讝状诇 讚拽谞讬壮 讘砖讬谞讜讬 诇讗讜 讚讜拽讗 讗诇讗 谞驻讟专 诪诪爪讜转 谞转讬谞讛 注状讬 讛砖讬谞讜讬 讜讛讗 讚诇讗 诪讛谞讬 讛砖讬谞讜讬 诇驻讟专讜 诪转讜状诪 讜讗驻讬诇讜 讬讬谉 讜谞注砖讛 讞讜诪抓 讚讜讚讗讬 砖讬谞讜讬 讙诪讜专讛 讛讬讗, 诪砖讜诐 讚讛转诐 讗讬住讜专 讟讘诇 诇讗 驻拽注 注状讬 砖讬谞讜讬 讜诪讝讛 讗讬讻讗 专讗讬壮 讙诪讜专讛 谞讙讚 讚注转 专讘谞讜 讬讜谞讛 砖诪转讬专 讗住讜专讬壮 注状讬 砖讬谞讜讬 讜诪讻讗谉 诪讜讻讞 讚诇讬转讗 讜讛讞诇讜拽 砖讘讬谉 讗讬住讜专 讟讘诇 诇讞讬讜讘 谞转讬谞讛 讛讜讗 讚讗讬住讜专讬 转讜专讛 讗讬住讜专讜 讞驻爪讗 谞讬谞讛讜 讜诇讗 驻讙诪讜 注状讬 砖讬谞讜讬, 诪砖讗状讻 诪爪讜讜转 砖讛诪讛 讞讬讜讘讬 讙讘专讗 讻诇 砖谞砖转谞讛 讛讞驻抓 转讜 诇讬讻讗 讞讬讜讘 讗讙讘专讗, 讜诇驻讬 诪讛 砖讘讬讗专谞讜 讘诪状讗 讘讗讬住讜专讬 讞驻爪讗 讙状讻 专拽 诪讟注诐 讬讜爪讗 诪谉 讛讟诪讗 讟诪讗 诇讗 诪讛谞讬 讛砖讬谞讜讬, 讜诇讚注转 讛专诪讘状诐 讚讗讬谉 讘讗讬住讜专 讬讜爪讗 诪诇拽讜转 讗诇讗 讗讬住讜专 讘注诇诪讗 讘讗诪转 讬砖 诇注讬讬谉 讘讬谉 讟讘诇 砖谞注砖讛 讞讜诪抓 讗讬 讗讬讻讗 讘讬壮 诇讗讜 诪注诇讬壮 砖诇 讟讘诇 讜爪状注. 讜讚注 讚诪讛 砖诇讗 讛拽砖转讬 注诇 讟讘诇 讚讙谉 讚讗诐 讟讞谞讜 讜讗驻讗讜 讚讜讚讗讬 砖讬谞讜讬 讙诪讜专 讛讜讗 讚砖讗谞讬 讟讘诇 讚讙谉 讚讻诇 砖讗住专讛 转讜专讛 讗讻讬诇转 讟讘诇 讻讚专讱 讗讻讬诇讛 讗住专讜 讚讛讬讬谞讜 诇讗讻讜诇 讛驻转 诪诪谞讜 讗讜 讛转讘砖讬诇 讻讚专讻讜 讗讘诇 讘讬讬谉 讜谞注砖讛 讞讜诪抓 砖驻讬专 讬砖 诪拽讜诐 注讬讜谉 讘讝讛 讜诇驻状讝 讘讬讬谉 讟讘诇 砖谞注砖讛 讞讜诪抓 讬砖 诇注讬讬谉 讗诐 讬讜讻诇 诇转拽谞讜 注状讬 讛驻专砖讛, 讻讬 注诇 讞讜诪抓 讗讬谉 讻讗谉 诪爪讜转 讛驻专砖转 转讜状诪, 讜专拽 讗讬住讜专 讟讘诇 注诇讬讜 诪爪讚 讬讜爪讗 诪讬讬谉 讟讘诇 讜爪状注 讜讗讻状诪 诇讛讗专讬讱 讜讚讜状拽.


讜注诇 诪讛 砖讻转讘 专砖状讬 讝状诇 讚讛讜讛 诇讬壮 讻诪讝讬拽 诪转谞讜转 讻讛讜谞讛 砖驻讟讜专 诪诇砖诇诐, 讛拽砖讜 讛转讜住壮 诇拽诪谉 拽诇状讝 注状讘 讚讗状讻 讛讗 讚专状讞 诪转谞讬壮 讛讬讗 讜诪讛 拽诪状诇. 讜诇驻注状讚 谞专讗讛 驻砖讜讟 讚专砖状讬 讝状诇 驻讟讜专 诪诪爪讜转 谞转讬谞讛 诇讻讛谉 拽讗诪专, 讜讻诪讜 讘砖讗专 诪讝讬拽 诪转谞讜转 讻讛讜谞讛, 讜专状诇 讚讗讬谞讜 诪讞讜讬讘 诇讬转谉 诪谉 讛爪诪专, 讗讘诇 诇注讜诇诐 讗驻砖专 讚讞讬讬讘 诇砖诇诐, 讚驻砖讬讟讗 诇讬 讚讗状讗 诇拽讬讬诐 讛诪爪讜讛 讘转砖诇讜诪讬谉 讗诇讗 讘讙讬讝讛 讚讬讬拽讬, 讜讻诪讜 讘诪转谞讜转 讝专讜注 讜讛诇讜讛状拽 讚诇注讬诇 讘住讜祝 讛驻专拽 讚讘诪拽讜诐 砖讗讬谉 砖诐 讻讛谉 诪注诇讬谉 讗讜转讜 讘讚诪讬诐 讜讗讜讻诇讬谉 诪驻谞讬 讛驻住讚 讻讛谉, 诪砖诪注 讚诪砖讜诐 诪爪讜转 谞转讬谞讛 诇讻讛谉 诇讬讻讗. 讜诇讗 注讜讚 讗诇讗 砖讗谞讬 诪住转驻拽 讘专讛状讙 讗讬 讗讬谞讜 讟讜讘诇, 注讚 砖诪拽讬讬诐 诪爪讜转 谞转讬谞讛 诇讻讛谉, 诇驻讬 诪讛 砖讻转讘 讛专诪讘状诐 讘驻状讟 讛讬状讚 诇注谞讬谉 诪转谞讜转 讜讝状诇 状讘讛诪讛 砖诇讗 讛讜专诪讜 诪转谞讜转讬讛 诪讜转专 诇讗讻讜诇 诪诪谞讛. 砖讗讬谞讛 讚讜诪讛 诇讟讘诇 砖讛专讬 诪转谞讜转 讻讛讜谞讛 诪讜讘讚诇讬谉 讜讛诪转谞讜转 注爪诪谉 讗住讜专 诇讬砖专讗诇 诇讗讻诇谉 讗诇讗 讘专砖讜转 讻讛谉.状 讜讻讜壮 注讻状诇 讛谞讛 谞转谉 讟注诐 讚诇诪讛 驻住拽讬谞谉 讘诪转谞讜转 讚讗讬谞诐 讻讟讘诇 讚讗住专 诪砖讜诐 讚讛谉 诪讜讘讚诇讬谉 讜注讜诪讚讬谉, 讜诇驻状讝 讘专讛状讙 讚注诇 讻诇 讛讙讬讝讛 诪讜讟诇 讞讬讜讘 谞转讬谞讛 诪诪谞讜 诪讗讬讝讛 砖讬讛讬壮, 讛讬壮 诪拽讜诐 诇讜诪专 讚讗住讜专 诇诇讘讜砖 讘讙讚 诪诪谞讛 拽讜讚诐 砖谞转谉 诇讻讛谉 讞诇拽讜. 讗诇讗 讚讬砖 诇注讬讬谉 诇诪讛 诇讬壮 诇专诪讘状诐 诇讬转谉 讛讗讬 讟注诪讗 讘讘讛诪讛 砖诇讗 讛讜专诪讜 诪转谞讜转讬讛 讚讛专讬 讘讟讘诇 讚讙谉 讗讬转 诇谉 拽专讗 讚讜诇讗 讬讞诇诇讜 讗转 拽讚砖讬 讘状讬 讗砖专 讬专讬诪讜, 砖诪砖诐 讬讚注讬谞谉 讗讬住讜专 讟讘诇, 讗讘诇 讻讗谉 讛诇讗 诇讬转 诇谉 拽专讗, 讜诪讛 讚讗讬讻讗 诪状讚 讚讛讗讜讻诇 诪讘讛诪讛 砖诇讗 讛讜专诪讜 诪转谞讜转讬讛 讻讗诇讜 讗讜讻诇 讟讘诇讬诐 讻转讘谞讜 诇诪注诇讛, 砖讛讜讗 诪爪讚 讛砖讞讬讟讛 讚讛讚讬谉 注诇 讛讟讘讞, 讜讻诇 砖诇讗 讛讬壮 专砖讗讬 诇砖讞讜讟 注讚 砖讬讚注 砖讬讜转谞讜 讛诪转谞讜转 诇讻讛谉 砖讞讬讟转讜 驻讬讙讜诇 诇讗 讬专爪讛 讜爪状注 讜讚讜状拽.


注状砖 讙诪专壮 讛讘状注 讘拽讚砖讬 讘讛状讘 讜讻讜壮, 住讚状讗 诇讬驻专讜拽 讜诇讬转讬讘 诇讬壮 讜讻讜壮 注讻状诇 讛讙诪专壮, 讛讗讬 讗讜拽讬诪转讗 注状讻 诇讬转 诇讬壮 诇讛讗 讚专讘讗 诇拽诪谉 讚讬爪讗 诪讞讜住专 讙讝讜讝讛 驻讚讬壮 讜谞转讬谞讛 讚讛专讬 诪拽专讗 讚爪讗谞讱 讜诇讗 砖诇 讛拽讚砖 拽诪诪注讟, 讜讝讛 谞专讗讛 诇讬 讟注诪讗 讚专诪讘状诐 讝状诇 讚讛砖诪讬讟 讛讗 讚专讘讗, 讚讛专讬 讛讜讗 诇讗 讞砖 诇驻讬专讻转 讛砖状住 讜拽讘注讜 讛注诪讚讛 讜讛注专讻讛, 讜讬驻讛 讻转讘 讘讝讛 拽状讝 讝爪状诇 讚讗注状讙 讚住状诇 诇专诪讘状诐 讚拽讚砖讬 讘讛状讘 讘讻诇诇 讛注诪讚讛 讜讛注专讻讛, 讗讘诇 讛讙讬讝讛 注讜诪讚转 诇讙讝讜讝 讻讙讝讜讝 讚诪讬, 讜讻拽讜砖讬壮 讛转讜住壮 讚讛讜讛 讻诪拽讚讬砖 注爪讬诐 讜讗讘谞讬诐. 讗注状讙 讚讗诐 讛拽讚讬砖 讛讘讛诪讛 住转诐 讻诇 讛诪讞讜讘专 诇讛 讘讻诇诇 讛拽讚砖讜, 讗讘诇 诇注谞讬谉 讛注诪讚讛 讜讛注专讻讛 讗讬谉 讛讙讬讝讛 讘讻诇诇, 讜讗状讻 拽讬讬诪转 讛讗讬 讗讜拽讬诪转讗 讜谞转诪注讟 诪爪讗谞讱, 讜讻讗砖专 讻转讘 讛专诪讘状诐 讚诇讗讜 爪讗谞讜 讛讜讗 讜注状讻 讚诇状诇 讚专讘讗 讜驻住拽 讻讗讜拽讬诪转讗 讚讙诪壮 讚诪爪讗谞讱 谞转诪注讟讜 拽讚砖讬 讘讛状讘, 讜讗讬 拽砖讬壮 诇讱, 讛诇讗 诇注谞讬谉 讻讬住讜讬 讛讚诐 讜讻谉 诇注谞讬谉 讻转讬讘转 讙讟 讘诪讞讜讘专 驻住拽 讛专诪讘状诐 讻讛讗讬 讚专砖讛 讚拽专讗, 讚讜砖驻讱 讜讻住讛 讬爪讗 诪讞讜住专 驻讚讬讬壮, 讜讻转讘 讜谞转谉 讬爪讗 诪讞讜住专 拽爪讬爪讛. 讜诇驻注状讚 谞专讗讛 讚诇讚专砖讛 讝讜 讗讬谉 诇讛 诪拽讜诐 讗诇讗 讘砖谞讬 驻注诇讬诐 讝讗状讝, 讜砖驻讱 讜讻住讛, 讜讻转讘 讜谞转谉 讜讻讚讜诪讛, 讚讝讗转 诪讜专讛 注诇 转讻讬驻讜转 砖谞讬 讛诪注砖讬诐 砖诇讗 讬讛讬壮 爪讜专讱 诇讛驻住讬拽 讘讬谞讬讛诐 讘讗讬讝讛 转讬拽讜谉 讜讻谉 诪爪讗转讬 讻转讜讘 讘转状转 注讛状转 讘驻壮 讗讞专讬 注诇 讚专砖讛 讝讜 讚讜砖驻讱 讜讻住讛 注讬讬状砖, 讗讘诇 讻讗谉 讘专讛状讙 讚讻转讬讘 专讗砖讬转 讙讝 爪讗谞讱 转转谉 诇讜, 讗讬谉 诪拽讜诐 诇讚专砖讛 讝讜 讜诇讻谉 诇讗 驻住拽讜 讛专诪讘状诐 讝状诇, 讜讚讜状拽.


注状砖 讗专状诪 讘状驻 诪砖讜诐 专壮 讬谞讗讬 讛讻讗 讘诪拽讚讬砖 讘讛诪转讜 诇讘讛状讘 讞讜抓 诪讙讬讝讜转讬壮 讜讻讜壮, 讚讗诪专 讞讜抓 诪讙讬讝讛 讜讻讞讬砖讛 注讻状诇, 讙诐 讻讗谉 转驻住讜 注诇 讛专诪讘状诐 讝状诇 砖讻转讘 讘讛拽讚讬砖 讘讛诪转讜 讞讜抓 诪讙讬讝讜转讬讛, 讜讛砖诪讬讟 讛讗 讚讻讞讬砖讛. 讜诇驻注状讚 谞专讗讛 讚讻诇 砖诪拽讚讬砖 爪讗谞讜 讞讜抓 诪讙讬讝讜转讬讛 讛讬讬谞讜 讚讬讙讜讝 转讞诇讛 讜讗讞状讻 讬诪住讜专 讛爪讗谉 讛讙讝讜讝 诇讛拽讚砖, 讚讛专讬 诇讗 讗诪专 讞讜抓 诪爪诪专讛 讗诇讗 诪讙讬讝讜转讬讛 砖讛讜讗 讛爪诪专 讛转诇讜砖, 讜注状讻 讻讜讜谞转讜 诇讙讝讜讝 转讞诇讛, 讜讗状讻 讛讗 讚拽讗诪专 讘讙诪壮 讚讗诪专 讞讜抓 诪讙讬讝讛 讜讻讞讬砖讛 诇讗讜 讚讜拽讗, 讗诇讗 讚讛讜讛 讻讗诪专 讚讬讙讜讝 转讞诇讛 讜讗讞状讻 讬诪住讜专 讛爪讗谉 讛讙讝讜讝, 讜讝讛 谞讻讜谉 诪讗讚 讗讜诇诐 诪讻讞 讝讛 谞爪诪讞 诇讬 拽讜砖讬壮 注爪讜诪讛 注诇 讛专诪讘状诐 砖驻住拽 讘诇讜拽讞 讙讝 爪讗谞讜 砖诇 注讻讜状诐 讚驻讟讜专 讚讜拽讗 讘诇拽讞诐 讗讞专 砖讙讝讝谉 注讻讜状诐, 讗讘诇 诇拽讞 讛爪讗谉 诇讙讜讝讝谉 讗注状驻 砖讞讝专谉 讛爪讗谉 诇注讻讜状诐 讗讞专 讛讙讝讬讝讛 讞讬讬讘, 砖讗讬谉 讛讞讬讜讘 讗诇讗 讘砖注转 讛讙讬讝讛 注讬讬状砖 讘讻状诪 讜讻讜讜谞转 讛专诪讘状诐 讝状诇 诪讘讜讗专转, 讚诪讬 砖诇拽讞 诇讙讝讜讝 爪讗谉 砖诇 注讻讜状诐, 讛专讬 讛爪讗谉 砖诇讜 诪拽专讬 注讚 讗讞专 讛讙讬讝讛, 讚讛专讬 讗讬讻讗 讻讞砖讬 讚爪讗谉 讜诇讗 讬讜讻诇 讘注诇 讛爪讗谉 诇注讻讘 讛讙讝讬讝讛 诇讜诪专 讛诪转谉 注诇 讛爪诪专 注讚 讗讞专 砖讞讬讟转 讛专讞诇讜转, 讜讗状讻 诪状砖 讛讻讗 讚诪拽讚讬砖 讘讛诪转讜 诇讘讛状讘 讞讜抓 诪讙讬讝讜转讬讛 讜讻讞讬砖讛, 讚讛讬讬谞讜 砖讛谞讬讞 诇注爪诪讜 专砖讜转 诇讙讜讝讝讛 讜讛讜讛 诪诪砖 讻诇拽讞 讙讝 爪讗谉 诪谉 讛注讻讜状诐 砖讬讙讜讝 讛讜讗 诇注爪诪讜 讗转 讛讙讬讝讛 诪谉 讛爪讗谉 砖讞讬讬讘 诇讚注转 讛专诪讘状诐 讜爪注状讙 讜注讬讬谉 诪讛 砖讗讻转讜讘 诇拽诪谉 讘讚讬谉 讛谞状诇 讜讚讜状拽.


注状砖 讙诪专壮 专讘讗 讗诪专 讘诪拽讚讬砖 讙讬讝讛 注爪诪讛 住讚状讗 诇讬讙讝讜讝 讜诇讬驻专讜拽 讜讻讜壮, 讜注讬讬谉 讘讞壮 拽状讝 讝爪状诇 砖讛讘讬讗 拽讜砖讬壮 诪转诇诪讬讚讜 诇驻讬 诪讛 讚讗诪专 讘住讜祝 驻专拽谉 讚诪转谞讜转 讚讻讛谉 诇讗 诪讝讘讬谉 讗讬谞讬砖, 讗诐 讙诐 讘诪拽讚讬砖 讻谉, 诇诪讛 诇讬壮 诇讬驻专讜拽 讜讗讬 讘诪拽讚讬砖 讗讬谞讜 讻谉 讗诇讗 讚讛拽讚讬砖 讻讜诇讜, 讛专讬 讻转讘 专砖状讬 讝状诇 砖诐 讚注诇 讛诇讜拽讞 诇讬讻讗 砖讜诐 讞讬讜讘 诪爪讜讛 讚讛讜讛 爪讗谉 诇讝讛 讜讙讬讝讛 诇讝讛 讜诇讗讜 爪讗谞讱 诪拽专讬 注讬讬状砖 爪讚 讛砖谞讬 砖诇 讛拽讜砖讬壮 诇讗 讛讘谞转讬 讜讛讗 讻讗谉 讗谞讜 专讜爪讬诐 诇讞讬讬讘 讗转 讛诪拽讚讬砖 讚讛爪讗谉 砖诇讜 砖讬驻讚讛 讗转 讛讙讬讝讛, 讜讬转谉 诪讙讬讝讛 砖诇 爪讗谞讜 讻讬讜谉 讚讘讬讚讜 讛讜讗 诇驻讚讜转, 讜讗讬 讚拽砖讬壮 诇讬壮 讻讬讜谉 讚讘砖注转 讛讙讝讬讝讛 讛讙讬讝讛 砖诇 讛讛拽讚砖 讜驻讟讜专, 讗讬讱 讬转讞讬讬讘 诇驻讚讜转, 讛诇讗 拽讜砖讬壮 讝讜 拽讜砖讬壮 讛转讜住壮 讛讜讗 讘讚状讛 诇讬驻专讜拽 讜诇讬转讬讘 诇讬壮, 讚拽讜砖讬壮 讝讜 拽砖讛 讗讗拽讬诪转讗 讚诇注讬诇 讜讛状讛 讗讗拽讬诪转讗 讚专讘讗, 讜拽状讝 讝状诇 转驻住 讘爪讚 专讗砖讜谞讛 砖诇 讛拽讜砖讬壮 讚诇讗 讛拽讚讬砖 讞诇拽讜 砖诇 讻讛谉 讻诪讜 讘诪讻专, 讗诇讗 讚诪状诪 讘诇讗 驻讚讬讬壮 诇讗 诪爪讬 诇讬转谉 诇讻讛谉 讙讬讝讛 讗讞转 诪讘讬谉 讛讙讬讝讜转 诪砖讜诐 讘专讬专讛 注讬讬状砖, 讜讘诪讞讻状转 讻讚 砖讻讘 讜谞讬讬诐 讻转讘 讚讘专 讝讛, 讚讘专讬专讛 诇讗 砖讬讬讱 讗诇讗 讘砖讗谞讜 讚谞讬谉 注诇 讛讚讘专 拽讜讚诐 砖讛讜讘专专 讻诪讜 讘砖谞讬 诇讜讙讬谉 砖讗谞讬 注转讬讚 诇讛驻专讬砖, 讗诐 诪讜转专 诇砖转讜转 注诇 住诪讱 砖讬讜讘专专 讗讞状讻, 讜讻谉 讛讜讗 讘讻诇诇 讘专讬专讛 砖讘砖状住, 讗讘诇 讗诇讗讞专 砖讛讜讘专专 诇讻状注 诪讛谞讬 讗驻讬诇讜 讗诇诪驻专注 讜诪讻状砖 讗诇讛讘讗 讚诇讬转 讻讗谉 诪砖讜诐 讞砖砖 讘专讬专讛 讜讛讜讗 驻砖讜讟 讬讜转专 诪讘讬注讗 讘讻讜转讞讗. 讜讗驻讬诇讜 讗诐 讛讬壮 讻讚讘专讬 拽状讝 讝状诇 讙状讻 诇讗 讛讜注讬诇 讘转讬专讜爪讜 讻诇讜诐, 讚讗讝 拽砖讛 讚讛讬壮 诇讛诪砖谞讛 诇讞诇拽 讘诪讜拽讚砖讬谉 讻诪讜 讘诪讻专 讚讗诐 砖讬讬专 诇注爪诪讜 讞讬讬讘 讛诪拽讚讬砖 诇讬转谉 诪讙讝 砖砖讬讬专, 讜讗讬讱 拽转谞讬 住转诪讗 讚讘诪讜拽讚砖讬谉 讗讬谞讜 谞讜讛讙.


讜注讻状驻 诪转讜讱 讛讚讘专讬诐 谞爪诪讞 诇谉 转讬专讜抓 诪专讜讜讞 诇诪讛 讛砖诪讬讟 讛专诪讘状诐 讝状诇 讛讗 讚专讘讗, 讚讛专诪讘状诐 住讜讘专 讚诇专讘讗 注状讻 诇讬转 诇讬壮 讚诇讗 诪讻专 讗讜 诪拽讚讬砖 讞诇拽讜 砖诇 讻讛谉, 讗讘诇 讛专诪讘状诐 讚驻住拽 讘驻讬专讜砖 讘驻状讬 讛状讬 讘诇讜拽讞 讙讝 爪讗谞讜 砖诇 讞讘讬专讜 讚讗诐 讛诪讜讻专 砖讬讬专 诇注爪诪讜, 讛诪讜讻专 讞讬讬讘 诇讬转谉 讗驻讬壮 讘诇讗 讛转讞讬诇 诇讙讝讜讝, 诪砖讜诐 讚讞讝拽讛 讗讬谉 讗讚诐 诪讜讻专 诪转谞讜转 讻讛讜谞讛, 讜讗诐 诇讗 砖讬讬专 讛诇讜拽讞 讞讬讬讘 诇讛驻专讬砖 注讬讬状砖, 讗状讻 诪诪讬诇讗 讚讬谞讜 砖诇 专讘讗 谞讚讞讛 讜讞讬讬讘 讘讛拽讚讬砖 讛讙讬讝讛 诇讬转谉 诇讻讛谉 讞诇拽讜 砖诇讗 讛拽讚讬砖, 讜注讬讬谉 注讜讚 诪讛 砖讗讻转讜讘 讘住讜祝 驻专拽谉 讘住状讚 讜讚讜状拽.


注状砖 讙诪专壮 讗诇讗 爪讗谞讱 诇诪讗讬 讗转讗 诇讻讚转谞讬壮 讘讛诪转 讛砖讜转驻讬谉 讞讬讬讘 讘专讛状讙, 讜专壮 讗诇注讗讬 驻讜讟专 诪状讟 讚专状讗, 讗状拽 爪讗谞讱 讜诇讗 砖诇 砖讜转驻讜转 讜专讘谞谉 诇诪讬注讜讟讗 砖讜转驻讜转 注讜状讻 讜讻讜壮 注讻状诇 讛讙诪壮, 讛谞讛 讛讗讬 讘讛诪转 讛砖讜转驻讬谉 讚驻诇讬讙讜 讘讛 讞讻诪讬诐 讜专壮 讗诇注讗讬 诇讗 讬讚注谞讜 诪讛 讛讬讗, 讗诐 讙诐 讘讗讬谉 讘讻诇 讛砖讜转驻讜转 讬讜转专 诪讞诪砖 专讞诇讜转 讛爪专讬讻讜转 讻讚讬 诇讛转讞讬讬讘 谞诪讬 讞讬讬讘讜 讞讻诪讬诐, 讜专壮 讗诇注讗讬 驻讜讟专 诪砖讜诐 讚诇讗 诪讙讬注 诇讻诇 砖讜转祝 讻讚讬 诇讛转讞讬讬讘 讗讘诇 讘讚讗讬讻讗 讘砖讜转驻讜转 讞诪砖 诇讻诇 砖讜转祝 讙诐 专状讗 诪讜讚讛 讚讞讬讬讘讬谉, 讜讟注诪讗 讚讞讻诪讬诐 讚诪讞讬讬讘讬 讗祝 讘讚诇讬讻讗 砖讬注讜专 诇讻诇 砖讜转祝, 诪砖讜诐 讚讛讗讬 砖讜转驻讜转 讗谞讜 诪讞砖讘讬谞谉 讻讘专讬壮 砖讬砖 诇讜 讻诪讛 专讗砖讬谉 讗讘诇 讛讜讗 讗讬砖 讗讞讚, 讜讘诇砖讜谉 讗砖讻谞讝 讗讬讬谞注 讬讜专讬讚讬砖注 驻注专讝讗谉, 讜讻讗砖专 讗讘讗专 诇拽诪谉 讚诪讛状讟 讞砖讘讬谞谉 讗讞讬谉 砖讞诇拽讜 讻诇拽讜讞讜转, 讚讛讬讬谞讜 砖讻讗讜状讗 诇拽讞讜 诪谉 讛砖诇讬砖讬, 讚讛讬讬谞讜 讛砖讜转驻讜转, 讜讘砖讜转驻讜转 砖讗讬谞讜 注讜诪讚 诇讛转讞诇拽 专拽 讗讞专 砖谞讬诐 讛专讘讛 讜注讚 讗讜转讜 讝诪谉 诇讜拽讞 讻诇 讗讜状讗 诪谉 讛砖讜转驻讜转 讻驻讬 爪讜专讻讬 讘讬转讜, 讜诇讘住讜祝 讘讗讬诐 诇讞砖讘讜谉 讜诪转讞诇拽讬诐 注诐 讛谞诪爪讗 讗讝. 讗驻讬诇讜 诇诪状讚 讬砖 讘专讬专讛 讛讚讬谉 讻谉, 讻讬 讛诇讗 讛讙讬讝讜转 讗讬谞谉 注讜诪讚讜转 诇讛转讞诇拽 讘讬谉 讛砖讜转驻讬谉, 讛专讬 讚讬砖 诇讻诇 讛讙讬讝讜转 专拽 讘注状讘 讗讞讚 讜讛讜讗 讛砖讜转驻讜转, 讜诇讻谉 讞讬讬讘讜 讞讻诪讬诐 讚专状讗 讙诐 讘诇讬讻讗 专拽 讞诪砖 讘讻诇 讛砖讜转驻讜转. 讜讬砖 讚专讱 讗讞专转 诇讜诪专 讚讘诇讬讻讗 讘讻诇 讛砖讜转驻讜转 专拽 讞诪砖 诇讛讞讻诪讬诐 驻讟讜专讬谉 讻诪讜 诇专状讗 诪砖讜诐 讚住状诇 讚讛砖讜转驻讜转 讗讬谞讜 讘注诇 拽谞讬谉 讘驻状注, 讗诇讗 讙诐 讘讗讬谉 注讜诪讚 诇讛转讞诇拽 讘驻讬专讜转 讛砖讜转驻讜转 诪讬讚, 诪状诪 诇注谞讬谉 讛拽谞讬谉 砖诐 讻讗讜状讗 诇讘讚讜 谞拽专讗 注诇讬讜 讻驻讬 讞诇拽讜 诇诪讞爪讛 砖诇讬砖 讜专讘讬注, 讜诇讻谉 讻诇 砖讗讬谉 诪讙讬注 诇讻诇 讗讜状讗 讻砖讬注讜专 讗讬谉 讻讗谉 讞讬讜讘 诇讗 注诇 专讗讜讘谉 讜诇讗 注诇 砖诪注讜谉, 讗讘诇 讘讚讗讬讻讗 砖讬注讜专 诇讻诇 讗讜状讗 诪讞讬讬讘讬谉 诪讛状讟 讙讜驻讗, 讚讛专讬 讬砖 诇讻讗讜状讗 讘驻状注 讞诪砖, 讛讙诐 砖讗讬谞讜 诪爪讜讬讬谉 讗讬讝讛 讞诪砖 讛诐 砖诇讜, 讗讬谉 讘讻讱 讻诇讜诐 讚讬砖 拽谞讬谉 讙诐 讘讚讘专 砖讗讬谞讜 诪爪讜讬讬谉 讘诪拽讜诐, 讜专壮 讗诇注讗讬 驻讜讟专 讗驻讬诇讜 讘讬砖 砖讬注讜专 诇讻讗讜状讗 讜诪讻砖状讻 讘讚诇讬讻讗 砖讬注讜专 诪砖讜诐 讚住状诇 讚讗讬谉 拽谞讬谉 讘讻诪讜转 诇砖讜诐 讗讞讚 讗诇讗 砖诐 讛砖讜转驻讜转 谞拽专讗 注诇 讛讻诇, 讜讛转讜专讛 诇讗 爪讬讜转讛 诪爪讜讜转讬讛 讗诇讗 诇讗讬砖讬诐 诪讬讜讞讚讬诐, 讜诇讗 诇砖讜转驻讜转 砖讛讜讗 讘专讬讛 讘驻状注 砖讬砖 诇讜 讻诪讛 专讗砖讬谉, 讜诪诪注讟 讝讗转 诪爪讗谞讱 讜诇讗 砖诇 砖讜转驻讜转, 专状诇 讻讬讜谉 讚讞讬讜讘讗 讚讙讘专讗 转诇讜讬 讘拽谞讬谉 爪讗谉, 讜讻讗谉 讗讬谉 讻讗谉 拽谞讬谉 讘讻诪讜转 讗诇讗 讘讗讬讻讜转.


讜注转讛 谞讞讝讛 讘砖讜转驻讜转 注讻讜状诐 诪讛 讚讬谞讜, 讛谞讛 讘讗讬谉 诪讙讬注 讻砖讬注讜专 注诇 讞诇拽讜 砖诇 讬砖专讗诇 驻砖讬讟讗 讚驻讟讜专 诇讻状注 讜讘诇讗 砖讜诐 拽专讗, 讚讘讬谉 讗诐 谞讗诪专 讚砖诐 讛砖讜转驻讜转 讛讜讗 诪讜砖讙 讘驻状注, 讜讛谉 讗诐 谞讗诪专 讚注诇 砖诐 讻讗讜状讗 诪转讞诇拽 讛拽谞讬谉 讘讻诪讜转讜, 讗讬谉 讻讗谉 讞讬讜讘 讻诪讜讘谉, 讜注状讻 讛讗 讚诪诪注讟讬谞谉 砖讜转驻讜转 注讻讜状诐 诇讻状注 讻驻讬 讛讗讬 住状讚 砖讘讙诪壮 专拽 讘讚讗讬讻讗 讻砖讬注讜专 诇讬砖专讗诇 讘讛讗讬 砖讜转驻讜转. 讜注转讛 谞专讗讛 诇驻讬 讚专讱 讛专讗砖讜谉 砖讞讻诪讬诐 诪讞讬讬讘讬谉 讘砖讜转驻讜转 讬砖专讗诇 讙诐 讘讚诇讬讻讗 砖讬注讜专 诇讻讗讜状讗 讜诪讟注诐 讚砖诐 讛砖讜转驻讜转 讛讜讗 诪讜砖讙 讘驻状注, 砖驻讬专 驻讟讜专 讘砖讜转驻讜转 注讻讜状诐 讗驻讬诇讜 诪讙讬注 诇讬砖专讗诇 讻砖讬注讜专 诪讛状讟 讙讜驻讗 讚讛专讬 讘讛讗讬 诪讜砖讙 讛砖讜转驻讜转 驻转讬讻讬 讘讬壮 注讻讜状诐 讚诇讗讜 讘专 诪讬注讘讚 诪爪讜讛 讛讜讗 讗讘诇 诇专壮 讗诇注讗讬 讚驻讜讟专 讘砖讜转驻讜转 讬砖专讗诇 讘讚诇讬讻讗 砖讬注讜专讗 诇讻讗讜状讗, 诪砖讜诐 讚讬砖 拽谞讬谉 驻专讟讬 讘讻诪讜转 诇讻诇 砖讜转祝 讜砖讜转祝 讘砖讜转驻讜转 注讻讜状诐 讘讚讗讬讻讗 讻砖讬注讜专 诇讻诇 讗讜状讗 讗讬谉 讻讗谉 讟注诐 诇驻讟讜专 讗转 讞诇拽讜 砖诇 讬砖专讗诇, 讗诐 诇讗 诪讙讝讛状讻, 讜诇讻谉 讬驻讛 诪转驻专砖 讻驻砖讜讟讜 诪讛 讚驻专讬讱 讛砖状住 讜诇专壮 讗诇注讗讬 砖讜转驻讜转 讛注讻讜状诐 诪谞状诇 讗祝 讚讻讘专 讚专砖 诪爪讗谞讱 诇驻讟讜专 砖讜转驻讜转 讚讬砖专讗诇 诪砖讜诐 讚讛讗讬 砖讜转驻讜转 讚讬砖专讗诇 诇讬转 讘讬壮 砖讬注讜专 诇讻讗讜状讗, 讗讘诇 讛讗讬 砖讜转驻讜转 讚谞讻专讬 讗讬转 讘讬壮 砖讬注讜专讗 讜诪住讘专讗 讛讬壮 讞讬讬讘 讗诇讗 诪讙讝讛状讻 驻讟讜专, 讜诇讞讻诪讬诐 讚诪讞讬讬讘讬 讘砖讜转驻讜转 讬砖专讗诇 讘讚诇讬讻讗 砖讬注讜专讗 驻砖讬讟讗 讚驻讜讟专讬谉 砖讜转驻讜转 注讻讜状诐 讙诐 讘诇讗 拽专讗 诪讛状讟 讙讜驻讗 讚讛专讬 讛砖讜转驻讜转 诪讜砖讙 讘驻状注 讜驻转讬讻讬 讘讬壮 注讻讜状诐 讗讘诇 讗诐 谞驻专砖 讚驻诇讜讙转转诐 讘讚讗讬讻讗 砖讬注讜专讗 诇讻讗讜状讗 讜驻诇讬讙讜 讘讛讗讬 住讘专讗, 讗讬 砖讜转驻讜转 诪讜砖讙 讘驻状注 讗讜 诇讗 讚诇讞讻诪讬诐 讚诪讞讬讬讘讬谉 讘砖诪讙讬注 砖讬注讜专 注诇 讻讗讜状讗 讜驻讜讟专讬谉 讘讚诇讬讻讗 砖讬注讜专 诇讻讗讜状讗, 注状讻 诪砖讜诐 讚住状诇 讚诇讻诇 砖讜转祝 讬砖 拽谞讬谉 讘驻状注 讘讞诇拽讜 讛讙诐 砖讗讬谞讜 诪爪讜讬讬谉 讜诪状诪 驻讜讟专讬谉 讘砖讜转驻讜转 注讻讜状诐 讛讙诐 讚讬砖 诇讬砖专讗诇 讻砖讬注讜专 讞诪砖 爪讗谉 诇讞诇拽讜, 讛专讬 讝讛 诪讙讝讛状讻 诪诇转讗 讘诇讗 讟注诪讗 讜专壮 讗诇注讗讬 讚驻讜讟专 讗驻讬诇讜 讘砖讜转驻讜转 讬砖专讗诇 诪砖讜诐 讚砖诐 讛砖讜转驻讜转 诪讜砖讙 讘驻状注 讜讛转讜专讛 诇讗 讞讬讬讘讛 专拽 讗讬砖讬诐 谞驻专讚讬诐. 讛讗 讚驻专讬讱 讛砖状住 讜专状讗 砖讜转驻讜转 讚注讻讜状诐 诪谞状诇 讛驻讬专讜砖, 讚讗诐 讗讬谉 诇讜 拽专讗 诇诪注讟 砖讜转驻讜转 讚注讻讜状诐 讚诇诪讗 爪讗谞讱 诇诪注讟 砖讜转驻讜转 讚注讻讜状诐, 讗讘诇 讚讬砖专讗诇 讞讬讬讘 讗注状驻 砖讛砖讜转驻讜转 诪讜砖讙 讘驻状注 诪状诪 讞讬讬讘讛 讛转讜专讛.


讜讛谞讛 诪诪讛 讚拽转谞讬 讘讘专讬讬转讗 讘讛诪转 讛砖讜转驻讬谉 讞讬讬讘 讜诇讗 讞讬讬讘转 注状讻 讚注诇 讛讗讚诐 拽讗讬 讜讛讬壮 诇讜 诇讜诪专 讞讬讬讘讬谉, 讜讻谉 讛讜讗 讘专诪讘状诐 砖讻转讘 讛砖讜转驻讬谉 讞讬讬讘讬谉 讘专讛状讙, 注状讻 讘讻讜讜谞讛 拽转谞讬 讛讻讬, 砖诇讗 谞讟注讛 诇讜诪专 讚诪讬讬专讬 讚讘讬谉 讛讻诇 讗讬讻讗 专拽 讞诪砖 爪讗谉 讜讞讬讬讘讬谉 讛砖讜转驻讬谉 讻诪讜 讗讬砖 讬讞讬讚讬 讘专讛状讙, 诇讻谉 拽转谞讬 讞讬讬讘, 讜转讜 诇讗 爪专讬讱 诇驻专砖 讚讛讬讬谞讜 讚讜拽讗 讘讚讗讬讻讗 砖讬注讜专讗 诇讻诇 讞讚 讜讞讚, 讗讘诇 讛专诪讘状诐 砖讻壮 讛砖讜转驻讬谉 讞讬讬讘讬谉 讛讜讝拽拽 诇驻专砖 讜讛讜讗 砖讬讛讬壮 讘讻诇 讞诇拽 诪讛谉 讻砖讬注讜专. 注状讝 注讜专专谞讜 讘谞讬 讛专讘 诪讜状讛 注拽讬讘讗 砖讬讞讬壮 讜讬驻讛 讚讬讘专, 讜讻谉 讬砖 专讗讬壮 诇讝讛 诪诪讛 讚驻专讬讱 讛砖状住 诪状讟 讚专壮 讗诇注讗讬 讜诇讗 诪状讟 讚专讘谞谉, 讚讗讬 驻诇讜讙转转诐 讛讬壮 讘讗讬谉 讘讬谉 讛讻诇 专拽 砖讬注讜专 讞诪砖, 讗讝 讗讚专讘讛 注驻状讬 住讘专讗 讛讞讬爪讜谞讛 讛讬壮 诇讜 诇驻讟讜专 讜诪讗谉 讚诪讞讬讬讘 讘注讬 讟注诪讗. 讜诇驻状讝 诇讞讻诪讬诐 讗诇讬讘讗 讚专讘讗 讘砖讜转驻讜转 讬砖专讗诇 讞讬讬讘 讘讚讗讬讻讗 讘讞诇拽 讻讗讜状讗 讻砖讬注讜专, 讗讘诇 讘讚诇讬讻讗 讻砖讬注讜专 专拽 讘讬谉 讛讻诇 驻讟讜专, 讜讘诇讗 拽专讗 讻诇诇 讚讻讬讜谉 讚讞砖讘讬谞谉 讻讗讜状讗 诇讘注状讘 讘驻状注, 讛专讬 讗讬谉 诇讜 砖讬注讜专 讜诇诪讛 讬转讞讬讬讘 讜诇讻谉 转诪讛谞讬 注诇 讛讻状诪 砖讻壮 讚讛专诪讘状诐 诇诪讚 讚讬谉 讝讛 诪讚讬谉 讞诇讛 讘讘壮 谞砖讬诐 砖谞转谞讜 诇谞讞转讜诐, 讜讻讘专 爪讜讜讞 讛诇讘 讗专讬壮 注状讝, 讚讗讚专讘讛 讘讞诇讛 讘注讬住转 讛砖讜转驻讬谉 讞讬讬讘 讻诪讘讜讗专 讘专诪讘状诐 讘驻状讜 讛状讜 诪讘讻讜专讬诐, 讜讛讜讗 注状讻 讗驻讬诇讜 讻砖讘讬谉 讛讻诇 专拽 砖讬注讜专 讗讞转 注讬讬谉 讘诇讘 讗专讬壮. 讜诇讗 注讜讚 讗诇讗 讚讙诐 讘诪转谞讜转 讝专讜注 讜讛诇讜讛状拽 讞讬讬讘 讘讛诪讜转 讛砖讜转驻讬谉, 讜诇诪讛 讬驻讟讜专 讻讗谉 讘专讛状讙, 讗讘诇 讘讗诪转 诇拽状诪 讚讘诇讗 砖讜诐 拽专讗 驻讟讜专 讻诇 砖讗讬谉 讻砖讬注讜专 诇讻诇 讞讚 讜讞讚 讻讬 注诇 讛砖讜转驻讜转 诇讗 诪爪讬谞谉 诇讛讟讬诇 讞讬讜讘讗 专拽 讘诪拽讜诐 讚讗讬讻讗 拽专讗 诪讬讜讞讚 注状讝, 讜诇讻谉 讛讘讬讗 讛专诪讘状诐 拽专讗 讘诪转谞讜转 诪讗转 讝讜讘讞讬 讛讝讘讞 讜讻讗砖专 谞讘讗专 诇驻谞讬谞讜 讘住状讚, 讜诇讻谉 讻讗谉 讘专讛状讙 讚诇讬讻讗 拽专讗 诇讞讬讜讘讗 讘砖讜转驻讜转 讘讗讬谉 砖讬注讜专 诇讻讗讜状讗, 驻讟讜专 诪住讘专讛. 讗讜诇诐 讘砖讜转驻讜转 注讻讜状诐 讜讘讚讗讬讻讗 砖讬注讜专 诇讬砖专讗诇 讚谞转诪注讟 诇驻讬 诪讛 砖讗诪专 讻讗谉 诪爪讗谞讱 诇讞讻诪讬诐, 诪讝讛 诇讗 讛讝讻讬专 讛专诪讘状诐 讻诇讜诐, 讜讗讚专讘讛 谞专讗讛 讚讞讬讬讘 讚专拽 诇专讘讗 讗转讗 爪讗谞讱 诇诪注讟 砖讜转驻讜转 讚注讻讜状诐 讚讗注状讙 砖讛讜讗 谞讙讚 讛住讘专讛 诇驻讬 诪讛 砖讘讬讗专谞讜, 讗讘诇 讻讬讜谉 讚讗讬谉 诇诪注讟 诪爪讗谞讱 讚状讗 专拽 砖讜转驻讜转 讚注讻讜状诐, 诪讜拽诪讬谞谉 讛拽专讗 诇讛讻讬 讙诐 谞讙讚 讛住讘专讛, 讗讘诇 诇驻讬 讛谞讬 讗讜拽讬诪转讜转 讚诇注讬诇 讜讻讗砖专 驻住拽 讛专诪讘状诐 讚爪讗谞讱 讗转讗 诇诪注讟 爪讗谉 砖讛拽讚讬砖 诇讘讛状讘 诇讗 驻诇讬讙讜 讞讻诪讬诐 讜专壮 讗诇注讗讬 讘讚专砖讛 讚拽专讗 讻诇诇, 讗诇讗 讚讞讻诪讬诐 诪讞讬讬讘讬谉 讛砖讜转驻讜转 讘讬谉 砖诇 讬砖专讗诇 讜讘讬谉 砖诇 谞讻专讬 讜讘讚讗讬讻讗 讻砖讬注讜专 诇讻讗讜状讗 讻诪讜 讘转讜状诪 讚讚专砖讜 讚讙谞讱 注诇 讚讬讙讜谉 注讻讜状诐 讚诇讗, 讜诪讞讬讬讘讬谉 讙诐 砖讜转驻讜转 注讻讜状诐 讘诇讗 砖讜诐 拽专讗 讜专壮 讗诇注讗讬 讛讜讗 讚讚专砖 讚讙谞讱 讜爪讗谞讱 讛谉 砖讜转驻讜转 注讻讜状诐 讜讛谉 砖讜转驻讜转 讬砖专讗诇 诇驻讟讜专, 讜诪讟注诐 讚诇讗 诪讬讬讞讚讗 诇讬壮 讻讚讗诪专 讘讙诪壮 诇拽诪谉 讘讗讘状讗 讛讗讞专讜谉, 讚诪讞讚 拽专讗 谞驻拽讗, 讬状诇 讚诇诪讗谉 讚讗讬爪讟专讱 拽专讗 讚讚讙谞讱 讜讚爪讗谞讱 讻谞状诇 讙诐 专壮 讗诇注讗讬 诇讗讜 讗拽专讗 诇讘讚 拽住诪讱 诇驻讟讜专 讗诇讗 讚诪住讘专讛 讗讬谉 爪讬讜讜讬 诇砖讜转驻讜转 砖讛讜讗 诪讜砖讙 讘驻状注, 讜注讬讬谉 注讜讚 诇拽诪谉 诪讛 砖讗讻转讜讘 讘讬讬砖讜讘 驻住拽讬 讛专诪讘状诐 讝状诇 讜讚讜状拽 讛讬讟讘.





讬诐 砖诇 砖诇诪讛

讚讬谉 专讗砖讬转 讚讙讝 谞讜讛讙 讘讗专抓 讜讘讞讜爪讛 诇讗专抓 讘驻谞讬 讛讘讬转 砖诇讗 讘驻谞讬 讛讘讬转 讘讞讜诇讬谉 讗讘诇 诇讗 讘诪讜拽讚砖讬谉 砖讗诐 讛拽讚讬砖 讛讙讬讝讛 讗讬谉 爪专讬讱 诇讬讙讝讜讝 讜诇驻专讜转 讜诇讬转谉 讜讛讬讻讗 讚拽讚诐 诪讜诐 拽讘讜注 诇讛拽讚砖谉 讜谞驻讚讜 讞讬讬讘讬谉 讘专讗砖讬' 讛讙讝:

讚讬谉 讘专讗砖讬转 讛讙讝 爪专讬讱 砖讬讛讬讜 讗专讘注 专讞诇讜转 讜讙讜讝讝 诪讛诐 诪砖拽诇 砖砖讬诐 住诇注讬诐 讜谞讜转谉 住诇注 诇讻讛谉 讜讘讗专谞讜 讚讗"注 砖讬讛讬讜 诪专讜讘注讜转 砖讬讙讝讜讝 讚讜拽讗 讟"讜 诪讻诇 讗讞转 讗诇讗 讗诐 讬砖 讘讬谉 讻讜诇诐 住' 住讙讬 讜专讗砖讬转 讛讙讝 诪爪讜转讛 讘转讞讬诇讛 讜讗诐 讛驻专讬砖 讘讬谉 讘讗诪爪注 讘讬谉 讘住讜祝 讬爪讗:


诪转谞讬转讬谉 讜讻诪讛 讛讜讗 诪专讜讘讛 讘"砖 讗讜诪专讬诐 砖转讬 专讞诇讜转 砖谞讗' 讬讞讬讛 讗讬砖 注讙诇' 讘拽专 讜砖转讬 爪讗谉 讘"讛 讗讜诪专讬诐 讞诪砖 砖谞' 讜讞诪砖 爪讗谉 注砖讜讬讜转 讜讗诪专 专讘 讗砖讬 注砖讜讬讜转 砖诪注砖讜转 讗转 讘注诇讬讛谉 讜讗讜诪专讜转 诇讜 拽讜诐 注砖讛 诪爪讜转 专"讚 讘谉 讛专讻讬谞住 讗讜诪专 讞诪砖 专讞诇讜转 讙讝讜讝讜转 讻诇 讗讞转 讜讗讞转 诪谞讛 讜驻专住 讞讬讬讘讜转 讘专讗砖讬转 讛讙讝 讜讞讻"讗 讞诪砖 专讞诇讜转 讙讜讝讝讜转 讻诇 砖讛讜讗 讜讻诪讛 谞讜转谞讬谉 诇讜 诪砖拽诇 讞诪砖 住诇注讬诐 讘讬讛讜讚讛 砖讛谉 注砖专 住诇注讬诐 讘讙诇讬诇 讻讚讬 诇注砖讜转 诪诪谞讜 讘讙讚 拽讟谉 砖谞' 转转谉 诇讜 砖讬讛讗 讘讜 讻讚讬 诪转谞讛 讜诪驻专砖 讘讙诪专讗 讘讙讚 拽讟谉 砖讛讜讗 讗讘谞讟 砖专讗讜讬 诇讻"讙 讜诇讻讛谉 讛讚讬讜讟 诇注诪讜讚 诇砖专转 讛讜讗 讜讘谞讬讜 转谞讬讗 讚讘讬 专"讬 讘专 讬讜住讬 讗讜诪专 诪砖讜诐 讗讘讬讜 讗专讘注 砖谞' 讜讗专讘注 爪讗谉 转讞转 讛砖讛 转谞讬讗 专' 讗讜诪专 讗诇诪诇讗 讚讘专讬讛谉 讚"转 讜讚讘专讬 讘专讘讬 拽讘诇讛 讗谞谉 讚讘专讬 讘专讘讬 砖讜诪注讬谉 讜讻"砖 砖讚讘专讬讛诐 讚讘专讬 拽讘诇讛 讜讚讘专讬 讘专讘讬 讚"转 讜讛讗诪专 诪专 讗讬谉 讛讻专注转 砖诇讬砖讬' 诪讻专注转 讻讙讜谉 讝讜 砖讛专讬 讛诐 诇讗 讛讝讻讬专讜 砖讬注讜专 讚讛讬讬谞讜 讚' 爪讗谉 讘讚讘专讬讛诐 讗专"讬 诪驻讬 砖诪讜注讛 讗诪专讛 诪驻讬 讞讙讬 讝讻专讬讛 讜诪诇讗讻讬 讜驻住拽 讛专讬"祝 讻专"讬 讘专 讬讜住讬 讗讘诇 讛专诪讘"诐 驻住拽 讻讘"讛 讜讻谉 讛讟讜专 讜讛专讬"祝 讙讜驻讗 讛讘讬' 讘讛"讙 讜诪专 讞驻抓 讙讗讜谉 砖驻住拽讜 讻讘"讛 讚讘注讬谞谉 讞诪砖 讗讘诇 诇讗 讛讻专讬注 讻诪讜转谉 讙诐 转讬诪讗 诇讬 讗讬讱 诇驻住讜拽 讻诪转谞讬' 讜讗诇讬讘讗 讚讘"讛 讛讗 专讘讬谞讜 讛拽讚讜砖 砖住讬讚专 讛诪砖谞讛 讻转讘 诇讛讻专讬注 讻专' 讬讜住讬 讜讙诐 专讬"讗 砖讻讱 拽讘诇讛 诪驻讬 讞讙讬 讝讻专讬讛 讜诪诇讗讻讬 讜讗讬谉 专讗讜讬 诇讞诇讜拽 注诇讬讛诐 讜诇讛拽诇 讜驻专讬讱 转诇诪讜讚讗 讜讻诪讛 讻诇 砖讛讜' 讗诪专 专讘 诪谞讛 讜驻专住 诇讻诇 讛讞诪砖讛 讜讘诇讘讚 砖讬讛讗 诪讞讜诪砖讬诐 驻讬' 诇讻诇 讗讞转 诪讛谉 砖讘注讛 住诇注讬' 讜讞爪讬 讚讛讜讜 诇讛 讻讜诇讛讜 诪谞讛 讜驻专住 砖讛诪谞讛 诪讗讛 讝讜讝 砖讛讜讗 注砖专讬' 讜讞诪砖讛 住诇注讬诐 讛专讬 诇"讝 住诇注讬' 讜讞爪讬 讜砖诪讜讗诇 讗诪专 砖砖讬诐 住诇注讬诐 诇讻诇 讛讞诪砖讛 讚讛讬讬谞讜 讗讞转 诪砖砖讬诐 讜谞讜转谉 住诇注 讗讞讚 诇讻讛' 专讘讘"讞 讗专"讬 砖砖 住诇注讬诐 讛讜讬 讻诇 砖讛讜讗 讜谞讜转谉 讛' 住诇注讬诐 诇讻讛谉 讜讗讞讚 诇讜 注讜诇讗 讗专"讗 讻诇 砖讛讜讗 砖谞讬谞讜 专讘 讜砖诪讜讗诇 讚讗诪专讬 转专讜讜讬讬讛讜 专讗砖讬转 讛讙讝 讘住' 讜诪驻专砖 转诇诪讜讚' 讗诇讬讘讬讬讛讜 讛讗 转谞谉 讻诪讛 讛讜讗 谞讜转谉 诪砖拽诇 讞诪砖 住诇注讬诐 讘讬讛讜讚讛 砖讛谉 注砖专 住诇注讬诐 讘讙诇讬诇 讛讛讜讗 讘讬砖专讗诇 砖讬砖 诇讜 讙讬讝讜转 讛专讘讛 讜诪讘拽砖 诇讬转谞讛 诇讻讛谉 讞诇拽 讛砖砖讬诐 诪讻诇 讛讞诪砖讛 砖注诇讛 诇讜 讚讗诪专讬谞谉 诇讬讛 诇讻诇 讞讚 讜讞讚 诇讗 转讘爪专 诪讞诪砖 住诇注讬诐 砖讛讜讗 讻讚讬 谞转讬' 讛专讗讜讬讛 讜诪谞讛 讚拽讗诪专 专讘 诪谞讛 讘谉 诪' 住诇注讬诐 讚讛"诇 诪谞讛 讜驻专住 砖砖讬' 住诇注讬诐 讻讚讗诪专 砖诪讜讗诇 讜讻讚讬 砖讬讙讬注 住诇注 诇讻讛谉 讚讘爪讬专 诪住诇注 诇讻"注 诇讗 讛讜讬 讻讚讬 谞转讬谞讛 讜诪住讬拽 讘住讜讙讬讗 讚专"讬 讙讜驻讗 谞诪讬 讘砖砖讬诐 住"诇 讜讛讗 讚拽讗诪专 砖砖 讞诪砖 诇讻讛谉 讜讗讞讚 诇讜 诪砖讜诐 专讘讬 讬谞讗讬 专讘讬讛 讗诪专 讜讻转讘 讛专讬"祝 讛诇讻讱 讛诇讻转讗 专讗砖讬转 讛讙讝 讘砖砖讬诐 讚讛"诇 专' 讬谞讗讬 讬讞讬讚 讗爪诇 专讘讬诐 讜拽"诇 讛诇讻讛 讻专讘讬' 讜讞讝讬谞谉 拽诪讗讬 讻讙讜谉 讘讛"讙 讜诪专 讞驻抓 讚驻住拽讜 讛诇讻转讗 讻诪转谞讬' 讚拽转谞讬 讞诪砖 专讞诇讜转 讜诇讗 讻专' 讚驻住拽 讛诇讻讛 讻专' 讬讜住讬 讜讻驻砖讟讛 讚诪转谞讬转讬谉 讚拽转谞讬 讜讻诪讛 讛讜讗 谞讜转谉 诇讜 诪砖拽诇 讞诪砖 住诇注讬诐 讜讻讜' 讜讗转讬讗 讻专"讬 诪砖讜诐 专讘讬讛 注"讻 讜讻' 注诇讬讜 讛专讗"砖 讜讝"诇 讜讻谉 诪住转讘' 讚讛诇讻讛 讻专' 讬谞讗讬 讻谞讙讚 专"讬 转诇诪讬讚讜 讜讻"砖 讻谞讙讚 专讘 讜砖诪讜讗诇 讚诇讬转 讛诇讻转讗 讻讜讜转讬讛讜 讻谞讙讚 专"讬 注"讻 讜砖诪注讬谞谉 诪讚讘专讬 讛专讗"砖 砖诇讗 讛讻专讬注 讻诪讜转谉 讗诇讗 讘诪讛 砖讗诪专 专"讬 诪砖讜诐 专讘讬 讬谞讗讬 讚砖砖 住诇注讬诐 讛讜讬 讻诇 砖讛讜讗 讜谞讜转谉 诪讛谉 讛' 住诇注讬诐 讗讘诇 讘诪讛 砖驻住拽讜 讚讘注讬谞谉 讞诪砖 专讞诇讜转 诇讗 讛讻专讬注讜 讻诪讜转谉 讜诪诪讬诇讗 住"诇 讛诇讻转讗 讻专"讬 讘专 讬讜住讬 讻讚驻专讬' 讙诐 注诇 住讘专转讜 砖讛讻专讬注讜 诇驻住讜拽 讻专' 讬谞讗讬 诇"谞 讛讻专注转讜 讚诇讗 讗诪专讬谞谉 讛诇讻讛 讻专讘 谞讙讚 讛转诇诪讬讚 讗诇讗 讻砖讛讜讗 讞讜诇拽 诇讘讚讜 注诪讜 讗讘诇 讛讻讗 讚讞讝讬谞谉 讚专讘 讜砖诪讜讗诇 住"诇 讘住' 讜专"讬 讛讻专讬注 讻讜讜转讬讬讛讜 讘讜讚讗讬 讻谉 讛诇讻' 讜讻谉 讛讜讗 诇讛讚讬讗 讘转讜住驻转讗 讜讻"驻 讛专诪讘"诐 讜诇讻讗讜专讛 讛讬讛 谞专讗讛 诇驻住讜拽 讻专讘 讚讛诇讻转讗 讻讜讜转讬讛 讚专讘 讘讗讬住讜专' 讜讗"讻 讘注讬谞谉 砖讬讛讬讜 诪讞讜诪砖讬诐 讚讛讬讬谞讜 砖诇讗 转讛讗 讻诇 讗讞转 诪讞诪砖转谉 驻讞讜转 诪讬"讘 住诇注讬诐 砖讗诐 讛讬转讛 讙讬讝' 讗讞转 诪讛谉 驻讞讜转 诪讻谉 讗注"驻 砖讞诪砖转 讙讜讝讝转 住' 住诇注讬' 讗讜 讬讜转专 驻讟讜专讜' 诪专讗砖讬' 讛讙讝 讜讻"驻 讛专诪讘"诐 讜讛住诪"讙 讗讞专讬讜 讜讻转讘 讛专"谉 讚讛讗 讚拽讗诪专 讜讘诇讘讚 砖讬讛讜 诪讞讜诪砖讜转 讗转讬 讗诇讬讘讗 讚诪讗谉 讚讘注讬 讞诪砖 爪讗谉 讜诇专' 讬讜住讬 讚讗诪专 讚' 讘注讬 砖讬讛讜 诪专讜讘注讜转 讜专讘讬注讬转 讛讙讝 诇讻诇 讗讞讚 诪讛谉 讚讛讬讬谞讜 讟"讜 住诇注讬诐 讜诇讗 驻讞讜转 诪诪谞讜 讜讗"讻 诇驻讬 砖讻转讘转讬 砖专讗讜讬 诇驻住讜拽 讻讜讜转讬讛 讘注讬谞谉 砖诇讗 讬讛讗 讘讻诇 讗讞转 诪驻讞讜转 讟"讜 住诇注讬诐 诪"诪 谞专讗讛 诪讗讞专 讚讻诇 讗讬谞讱 讗诪讜专讗讬 专"讬 讜砖诪讜讗诇 讜专' 讬谞讗讬 诇讗 讛讝讻讬专讜 砖讬讛讜 诪讞讜诪砖讜转 诪砖诪注 讚驻诇讬讙讬 注诇讬讛 讚专讘 讘讛讗 讜讛"诇 讬讞讬讚 诇讙讘讬讬讛讜 讜讻谉 讛专讬"祝 讘驻住拽 讛诇讻讛 砖驻住拽 诇讗 讛讝讻讬专 讗诇讗 砖讘注讬谞谉 住' 住诇注讬诐 讗讘诇 诇讗 讛讝讻讬专 诪讞讜诪砖讜转 讗诇诪讗 讚诇讗 拽驻讚讬谞谉 讘讛讻讬 讜讻谉 注讬拽专 讛讜讗 讘注讬谞讬 讜讻转讘 讘转讜住驻转讗 讜讛专诪讘"诐 讻转讘讜 专讗砖讬转 讛讙讝 诪爪讜转讛 讘转讞讬诇讛 讜讗诐 讛驻专讬砖 讘讬谉 讘讗诪爪注 讘讬谉 讘住讜祝 讬爪讗:

